Predsedavajući vlade BiH: Zapadni Balkan strateški važan za EU, BIH ima plan\nBeta 7. februara 2018. 14:30\nPredsedavajući Saveta ministara BiH Denis Zvizdić izjavio je da je Strategija EU za Zapadni Balkan poslala dve ključne poruke – nedvosmislenu opredeljenost da je Balkan strateški važan za EU, i da ne postoje „preferencije prema pojedinačnim državama“ u procesu širenja EU.\n„Jasna i nedvosmislena poruka da Zapadni Baklan ostaje strateški važan za EU, te da će do 2025. godine biti intenzivirane aktivnosti evropskih institucija. Takodje, Strategija je jasna naznaka dominante uloga EU i evropskih vrednosti na Zapadnom Balanu. Suština je realizacija uslova koji su pred nama, tako da 2025. godine nije rok, već cilj za sve zemlje regiona“, rekao je Zvizdić novinarima u Sarajevu.\nOn je istakao to što je Strategijom definisano da zemlje koje brže napreduju ka EU, i koje bi mogle postati članice, ne mogu blokirati pristup drugih.\n„Suština je da BiH, kao i druge države, ispred sebe ima jasno razradjen akcioni plan za sve ove oblasti. Ispunjenje uslova ne sme biti dnevnopolitičko pitanje, jer cilj reformi treba biti sigurnije i bolje društvo za sve gradjane, a ne prikupljanje političkih poena“, istakao je Zvizdić.\nOn je dodao da je Savet ministara realizovao sve obaveze iz reformske agende, dodavši da će Upitnik biti predat u skladu sa onim što je dogovoreno u Briselu, odnoso krajem februara kada predsjedavajući Evropske komisije Žan Klof Junker dodje u Sarajevo.


EU: Švajcarska zaostaje u integraciji stranaca - Serbinfo.ch\nHome Integracije EU: Švajcarska zaostaje u integraciji stranaca\nEU: Švajcarska zaostaje u integraciji stranaca\nPrema rezultatima jedne evropske studije, intregracija imigranata u Švajcarkoj je veoma loša. Uslovi za Švajcarsko državljanstvo su previsoki, a žrtve diskriminacije su maltene ne zaštićene.\n28. maja 2015. Modified date: 26. maja 2015.\nKrajem juna u Briselu, predstavljeni su rezultati jedne studije EU, koja se bavila proučavanjem i istraživanjem integracije stranaca “trećih zemalja”. Kako piše “Sonntagzeitung”, Švajcarska je dobila veoma lošu ocenu. Od 38 evropskih zemalja, Švajcarska je čak na 21. mestu, čak i iza Francuske koja ima velikih problema sa integracijom stranaca.\nStudija je ispitivala uslove za integraciju imigranata. U poređenju zapadne i severne Evrope, Švajcarska zaostaje. U nekim oblastima je čak i na poslednjem mestu. Njateža situacija je u oblasti zaštite od diskriminacije.\n“Žrtve diskriminacije u švajcarskoj su lošije zaštićeni nego bilo ko drugde”, komentar je istraživanja. Oni nemaju podrški zakona protiv diskriminacije, ali ni zvaničnih savetovališta za te probleme.\nSa druge strane uslovi za dobijanje švajcarskog pasoša su previsoki, citira delove izveštaja “Sonntagzeitung”. U toj oblasti Švajcarska se nalazi na 31. mestu.\nŠto se tiče mogućnosti za spajanje porodica, radnika koji se nalaze na privremenom radu u Švajcarskoj, Konfederacija je zauzela 33. mesto.\nMeđutim, u jednoj oblasti Švajcarska je među prvim državama u Evropi, a to je medicinska nega. Ova oblast je optimalno prilagođena potrebama migranata, zaključuje studija. U tom pogledu Švajcarska je na drugom mestu. Ova tačka je verovatno najviše doprinela da na listi, Švajcarska napreduje za dva mesta u odnosu na prethodnu studiju na istu temu iz 2011. godine.\nEkspert za integracije iz Bazela Tomas Kesler (Tomas Kessler), smatra da rezultati studije nisu približni realnoj situaciji. On je naveo da “Sistem ocenjivanja, isključije realne okolnosti naših imigranta”.\nDržavni sekreterijat za migracije (SEM) je odbio da komentariše rezultate. “Istraživanje se mora prvo analizirati”, istakla je portparol Lea Vertheimer, “a političke mere, kao što je stvaranje anti-diskriminacione klime, nije zadatak SEM-a”.\nPrevious articleDobrodošli na Serbinfo.ch\nNext articleŠvajcarsko-srpska privredna komora obeležila prvu godišnjicu\nSRF “Mini zwei Dihei” — Deca između dve kulture i dve domovine


Rade Aleksić: Srđan je spasio obraz svoje vojske i grada - Direkt Portal\n27.01.2020 19:22 srdjan aleksic, Trebinje 0\nPrije 27 godina poginuo je Srđan Aleksić braneći svog prijatelja Bošnjaka Alena Glavovića na trebinjskoj pijaci, a danas su na njegov grob došli otac Rade, predsjednik Skupštine Grada Trebinja Dragoslav Banjak i predstavnici memorijalnog međunarodnog turnira u malom fudbalu "Srđan Aleksić" iz Tuzle.\nSrđanov otac Rade kazao je da Srđanovo djelo čin čojstva i da je njegov sin stradao, ali je spasio obraz svoje vojske i svoga grada. Tako je, kaže, omogućio svim ljudima da u najtežim vremenima u njima zaživi čovjek za sva vremena.\n“To nas čini ljudima koji su spremni na pomoć i oprost, ljudima koji su spremni zagrliti i neprijatelja i ubijediti ga da bude prijatelj”, rekao je Rade.\nDodao je da je Srđan živio svoj život i nije se mnogo obazirao na uticaj drugih ljudi, ali je zato bio voljen.\n“Moj Srđo bi danas vjerovatno imao svoju porodicu i djecu, a ja unučad i, mislim, da bi bili čestiti ljudi, to je tradicija porodice, pošto se čovjek ne stvara odjednom. Moj djed je davno svojoj djeci rekao da se ne zna šta je rat nekome donio ili odnio, ali da ne dozvole da bilo čija majka zbog njih pusti suzu”, kazao je on.\nCvijeće na grob Srđana Aleksića položio je i predsjednik trebinjske Skupštine Dragoslav Banjak, podsjetivši da je Srđan u teškim vremenima izgubio život spasavajući drugog.\n“Veličina njegovo djela je što je pritekao u pomoć onome kome je ona u tom trenutku trebala”, rekao je Banjak i dodao da Trebinje njeguje uspomenu na Srđana Aleksića i imenovanjem sportskog kompleksa i organizovanjem međunarodnog plivačkog mitinga u Trebinju.\nMirsad Gavranović, predsjednik Udruženja „Radničke sportske igre“ iz Tuzle je naveo da se u ovom gradu već pet godina organizije turnir u malom fudbalu koji okuplja djecu iz zemalja regiona te naglasio da se Srđanovo djelo ne smije zaboraviti.\n“Na taj način pokušavamo djeci da prenesemo ono što je Srđan uradio za svog prijatelja. Pokrenuta je i inicijativa da se jedna ulica ili šetalište u Tuzli nazove Srđan Aleksić”, istakao je on.


DODIK O OPORBI: 'Pokušavaju nasiljem uzdrmati vlast u RS-u, neće im uspjeti' | Slobodna Bosna\nDODIK O OPORBI: „Pokušavaju nasiljem uzdrmati vlast u RS-u, neće im uspjeti“\nPredsjednik Republike Srpske Milorad Dodik izjavio je da su situacije kakvu je opozicija u parlamentu Srpske pokušala da izvede na posljednjoj sjednici već viđene u Ukrajini i Makedoniji, ali da takvog scenarija u Republici Srpskoj neće biti i da građani treba da se osjećaju potpuno bezbjedno.\n15. Sep. 2017 15. Sep. 2017\nDodik je za beogradsku televiziju "Happy" rekao da je podatke o pokušaju takozvane žute revolucije u Srpskoj dobio ranije od obavještajne zajednice i da je o tome mnogo slušao u proteklih godinu dana.\n"Opozicija, kao manjina, želi da nametne volju demokratskoj većini, koju onda naziva diktatorima. Ona može da opstruiše u okviru poznatih procedura, a za druge političke aktivnosti možete da izađete na ulicu ili na predviđena mjesta za to u Banjaluci, kao i svi drugi ljudi", istakao je Dodik.\nPredsjednik Srpske naglasio je da je u parlamentu predviđeno da se podigne ruka i glasa, a ne da neko stane iznad predsjednika Narodne skupštine, izvadi mu karticu iz aparata, iščupa mikrofon i tako pokazuje snagu ili mišiće.\nDodik kaže da su slične situacije viđene u Makedoniji i Ukrajini, ali da takvog scenarija u Srpskoj neće biti.\n"Ovo je bio pokušaj treninga, pokušaj da se vidi na koji način bi to moglo ići. Naravno da neće ići! Institucije Vlade, parlamenta i predsjednika rade normalno i građani treba da se osjećaju potpuno bezbjedno", poručio je Dodik.\nOsvrćući se na ekonomske prilike, Dodik je rekao da stanje u Srpskoj nije toliko loše koliko ga neki prikazuju, te da to pokazuju i makroekenomski pokazatelji.\nDodik je naveo da je prvi put u ovoj i prošloj godini uvoz i izvoz pokriven sa 70 odsto, što nije zabilježeno još od vremena bivše Jugoslavije.\nKada je riječ o saradnji Srpske i Srbije, Dodik je istakao da saradnja privrednih subjekata funkcioniše nesmetano, te da je Srbija najbolji ekonomski partner Republike Srpske.\n"Svih ovih godina mogu da svjedočim da se ta integralnost u duhovnom, ekonomskom, kulturnom, obrazovnom, kao i u političkom smislim sve više osjeća. Bez toga nema ni ekonomske saradnje. Danas je Srbija naš najveći ekonomski partner. Naši ljudi tradicionalno sarađuju", naglasio je Dodik.\nPredsjednik Srpske je rekao da je veoma zahvalan Srbiji, koja uprkos svim teškoćama sa kojima se suočava, nađe način da pomogne Srpskoj.\nDODIK U PANICI: Vojska Kosova - direktan udar na stabilnost u regionu\nSCHWARZ-SCHILLING UPOZORAVA: "Dodik i Čović žele secesiju i treći entitet"\nNA ŠTA SPADE SRPSTVO NAPAĆENO: Predizborna parola SNSD-a „Pod zastavom Srpske“, na početku Dodikovog mandata, pretvorila se u „Pod značkom Srpske“\n"MODRIĆ UBIO RONALDA I MESSIJA": Maestro izazvao lavinu reakcija, evo kako je svijet prenio njegove poruke!\nSVE JOJ STOJI KAO SALIVENO: Prva dama SAD pojavila se u bijeloj haljini i sve ostavila bez riječi (FOTO, VIDEO)\nDRAMA U VUČIĆEVOM TABORU: Ministar MUP-a Srbije Nebojša Stefanović ponudio ostavku\nKRIŠKA HLJEBA SA MEDOM I CIMETOM: Recept koji LIJEČI čak 10 ozbiljnih bolesti\n15. Dec. 20185\nPROFESOR KUKIĆ POTOPIO ČOVIĆA I LJUBIĆA: "Da je usvojena koncenzusom hrvatskoga Sabora imala bi snagu, ovako, riječ je o DEKLARACIJI HDZ-a"!\n15. Dec. 20182\n14. Dec. 20185


Vi ste ovdje: Home Kolumne Podrška iz Holandije\nU prilici sam da Vam prenesem nepodijeljenu podrsku clanova i rukovodstva Bosnjackog Udruzenja Plavljana i Gusinjana "BEHAR" iz Holandije zahtjevima stanovnika Gornjeg Bihora za osnivanje nove punopravne opstine Petnjica.\nMedjunarodni propisi i crnogorski pravni sistem jamce pravo na lokalnu samoupravu kao osnovno pravo , ustanovljeno u korist stanovnika odredjenog podrucija u cilju odlucivanja o pitanjima od neposrednog interesa za njih i radi vece efikasnosti i racionalnosti uprave.\nMislimo da pomenuto podrucije ispunjava uslove da funkcionise kao samostalna opstina . Vjerujemo da ce se tada stvoriti vise sansi za brzi ekonomski razvoj bihorskog kraja , opstanak i ostanak Bosnjaka i ostalih stanovnika ovog podrucija u svom zavicaju .\nTakodje mislimo da Vlada treba da se pozitivno izjasni u vezi s ovom inicijativom prije parlamentarnih izbora , kako bi se izbjegla dalja politizacija ovog pitanja i njemu prislo kao pitanju ostvarivanja ljudskih prava .\nPredsjednik BUPiG"BEHAR" iz Holandije


Izvor: Večernje novosti, 12.Nov.2019, 09:03\nRezultati u septembru bili 7,3 odsto lošiji nego u istom mesecu prošle godine REZULTATI prehrambene industrije postaju jedan od hroničnih problema srpske privrede. Statistički podaci za avgust i septembar otkrivaju da se pad ove grane nastavio - 5,6 i 7,3 odsto. Novina je što je, posle stabilnog rasta cele prošle i više od pola ove godine, pala i - mesna industrija. Stručnjaci veruju da je ovo, između ostalog, posledica kosovskih taksa, niskih izvoznih cena, svinjske kuge, ali i zaustavljanja plasmana pojedinih kompanija u Rusiju. PROČITAJTE JOŠ -Rastu prinosi žitarica, ali ne koristimo pun potencijal: Stručnjak otkriva kako mogu biti 20 odsto veći Čitava industrijska proizvodnja u Srbiji je u septembru...\nBlic: PAD SRPSKE PREHRAMBENE INDUSTRIJE Kuga usporila izvoz mesa\nBeograd -- Rezultati prehrambene industrije postaju jedan od hroničnih problema srpske privrede...Statistički podaci za avgust i septembar otkrivaju da se pad ove grane nastavio - 5,6 i 7,3 odsto. Novina je što je, posle stabilnog rasta cele prošle i više od pola ove godine, pala i - mesna industrija...Stručnjaci...


Evroposlanici predlažu više ciljeve za smanjenje emisije CO2 - Dijalog.net\nNaslovna Politika Evropska unija Evroposlanici predlažu više ciljeve za smanjenje emisije CO2\nBrisel, 11. septembar 2018. – Proizvođači automobila u EU treba da smanje emisiju ugljen dioksida (CO2) iz njihovih vozila za 45% do 2030, smatraju članovi Odbora za prirodnu sredinu Evropskog parlamenta koji su se time izjasnili i za podizanje ciljeva Evropske komisije.\nEvroposlanici su ocenili da je Komisijin cilj da se emisija CO2 iz vozila smanji za 30% nedovoljan i traže da bude 45%, kao i da se cilj za 2025. od 15% poveća na 20%.\nEvroposlanici su takođe glasali za povećanje ciljeva za prodaju vozila koja emituju malo ili nimalo CO2 na 20% do 2025. i 40% do 2030, kao i za šemu kažnjavanja proizvođača automobila koji ne dostignu te ciljeve, što je potez koji je pozdravila Evropska organizacija potrošača.\nOnaj ko premaši cilj, bio bi nagrađen vrednim kreditom za ugljenik.\nIako je Komisija upravo to uradila tokom pregovora o nekim delovima Paketa o čistoj energiji, direktor Generalnog direktorata za klimu Mauro Petrikone (Petriccione) već je rekao da bi cilj preko 30% nosio rizik od ozbiljnih socijalnih posledica, prenosi Euractiv.\nOznakeCO2Evropska komisijaEvropski parlament\nPrethodno Obradović: Mediji da naprave razliku između manjinskih i stranačkih pitanja\nSledeće Đilas: Privatizacija PKB-a je nastavak prodaje prirodnih resursa Srbije\nTop Tags ljudska prava lokalna samouprava Evropska unija Evropska komisija Vlada Republike Srbije mediji konkurs vladavina prava evropske integracije OCD istraživanje Civilno društvo mladi Srbija i Evropska unija Društvo


Laguna - Bukmarker - „Avanture nevaljale devojčice“ najčitanija knjiga u 2011. godini - Knjige o kojima se priča\nPovodom 81. godine od osnivanja, danas je održana prigodna svečanost jedne od najvećih javnih biblioteka u Srbiji, Biblioteke grada Beograda. Tradicionalnu nagradu za najčitaniju knjigu stranog autora u gradskoj biblioteci i njenim ograncima u prošloj godini, primio je Dejan Papić, direktor i vlasnik izdavačke kuće Laguna, koja je objavila roman „Avanture nevaljale devojčice“, Marija Vargasa Ljose. Na svečanosti su dodeljene i nagrada za najboljeg bibliotekara koja nosi ime osnivača i prve direktorke prve gradske javne pozajmne biblioteke Marije Ilić-Agapove, kao i nagrada koja nosi ime prvog knjižara i izdavača u Srbiji 19. veka Gligorija Vozarovića za najboljeg izdavača. Tradicionalne nagrade dodeljene su u prostorijama Biblioteke uz prisustvo mnogobrojnih ličnosti iz kulturnog i javnog života.\nBiblioteka grada Beograda osnovana je 11. januara 1931. godine u nevelikom prostoru u Ulici kralja Petra sa skromnim fondom knjiga. Danas pored biblioteke u centru grada ona ima i 13 biblioteka u gradskim opštinama, sa 56 ogranaka, a fond knjiga je dva i po miliona.\nKnjiga za decu 21. veka – „Kamile su debele“ Uroša Petrovića u prodaji od 15. jula [video]


POVERENJE Đorđu Višackom poveren mandat za izradu desetogodišnjeg plana razvoja Evropskih olimpijskih komiteta - Sportal\nJDM - Vest objavljena: 17:11 - 28.11.2020\nVišacki, inače član Izvršnog odbora Evropskih olimpijskih komiteta, je na Skupštini Evropskih olimpijskih komiteta (EOK) prezentovao projekat „Strateška agenda 2030” koja se, po prvi put, bavi planskim razvojem institucija Evropskih olimpijskih komiteta.\nOva agenda definisana je kao ključna u pozicioniranju EOK-a u evropskom sportu. Apostrofirani su problemi koje sa sobom nose globalizacija, doping, korupcija u sportu, kao i uticaj klimatskih promena i trenutna pandemija korona virusa.\nSkupština EOK-a je usvojila predlog projekta, a Višacki napominje da će se prva faza biti završena do početka juna 2021.\n- U preliminarnoj fazi cilj je bio bio da se formira predlog projekta, a sada, nakon usvajanja istog krećemo u njegovo sprovođenje. U prvoj fazi, koja će trajati do 1. juna naredne godine, biće sprovedeno sistemsko istraživanje među evropskim olimpijskim komitetima u kojem će učestvovati i svi najvažniji partneri. Nakon toga, u drugoj polovini 2021. na osnovu ovog istraživanja biće formirani konkretni predlozi iz kojih će proisteći dugoročna strategija – istakao je Višacki.\nPlan je da se do kraja 2021. predstavi finalna verzija projekta koja bi trebalo da bude usvojena na Generalnoj skupštini Evropskih olimpijskih komiteta.


Danijel Maldini ima 18 godina, igra na poziciji ofanzivnog veziste, i trenutno nastupa za omladinski tim sa San Sira.\nInteresantno je da je i otac Paola, takođe čuveni Ćezare Maldini, nastupao za Milan, koji su za razliku od Danijela bili defanzivci.\nMALDINI Father To Son\nMladi Danijel profesionalni ugovor sa "rosonerima" potpisao je u prisustvu tehničkog direktora kluba, odnosno oca, objavio je Milan.\nThis Is Why Daniel Maldini Is Ready For AC Milan || 2019\nDanijel Maldini je u Primaveri ove sezone dao tri gola na pet nastupa, dok je prošle imao 10 na 26 utakmica.\nLetos je bio priključen prvom timu na turneji u SAD pod vođstvom tadašnjeg trenera Marka Đampaola.


RTCG - Radio Televizija Crne Gore - Nacionalni javni servis :: Društvo :: Otvorene prijave za besplatno stručno usavršavanje u Čikagu\n20. 04. 2020. 13:41 >> 13:44 0\nSvi zainteresovani građani iz Crne Gore moći će do kraja mjeseca da se prijave za besplatno stručno usavršavanje iz oblasti inovacija i preduzetništva u Čikagu.\nIz nevladine organizacije Digitalizuj.me je saopšteno da se link za prijavu nalazi na zvaničnom sajtu https://form.jotform.com/200284284203143\nGrupa od 18 lidera iz oblasti tehnologija, inovacija i preduzetništva iz Crne Gore, Bosne i Hercegovine (BiH), Hrvatske, Sjeverne Makedonije i Slovenije će na jesen ove godine imati priliku da posjete Sjedinjene Američke Države (SAD) i upozna se sa preduzetničkim ekosistemom Čikaga.\n"Radi se o jedinstvenom jednomjesečnom iskustvu, koje je omogućio Državni sekretarijat SAD, biro za obrazovanje i kulturu, u okviru Programa stipendiranja stručnog usavršavanja u oblasti tehnoloških inovacija i preduzetništva, koji realizuje međunarodna neprofitna organizacija sa sjedištem u Čikagu, WorldChicago", navodi se u saopštenju.\nProgram je otvoren za sve koji se bave tehnološkim inovacijama i razvojem preduzetništva u svojim zajednicama, bez ozbira na to da li su angažovani u privatnom, javnom ili nevladinom sektoru.\nPotrebno je da je u pitanju osoba koja je mladi lider i ima između 25 i 40 godina, da je trenutno zaposlena i da ima najmanje dvije godine radnog iskustva u oblastima koje se tiču programa, kao i da ima istoriju pozitivnog uticaja u lokalnoj zajednici, organizaciji ili kompaniji.\nPotrebno je i da osoba dobro govori i piše engleski jezik.\nU okviru aplikacije potrebno je popuniti prijavni formular, napisati propratno pismo na engleskom i crnogorskom jeziku, poslati CV na engleskom jeziku, kao i skeniranu kopiju pasoša i ličnu fotografiju.\nZa sva pitanja i nedoumice kandidati mogu posjetiti zvanični web sajt programa www.worldchicago.org ili poslati mejl na kwilliams@worldchicago.org.\nOdabrani učesnici će imati priliku da rade sa organizacijama iz Čikaga, koje uključuju tehnološke kompanije, vladine agencije, inovativne nevladine organizacije, kao i biznis inkubatore.\n"Steći će uvid u najbolje prakse u vezi sa tehnološkim inovacijama, preduzetništvom i edukacijom u ovim oblastima i vidjeti iz prve ruke kako urbani inovacijski i preduzetnički ekosistemi efikasno funkcionišu", dodaje se u saopštenju.\nOsim toga, kako su kazali iz Digitalizuj.me, odabrani učesnici imaće priliku i da doprinesu organizacijama-domaćinima i to kroz male projekte, sastanke sa kolegama, stručnu praksu i nezavisno istraživanje.\nProgram će se održati od 16. oktobra do 19. novembra.\n"Pored učešća u jednomjesečnom programu stručnog usavršavanja kroz rad u navedenim organizacijama, učesnici će imati priliku da prisustvuju grupnim treninzima i radionicama na temu društveno-odgovornog poslovanja, kao i sesijama koje će imati za cilj da nauče kako se gradi jak preduzetnički ekosistem koji podržava investicije", navodi se u saopštenju.\nUz to, učesnici će imati jedinstvenu priliku da zaista dožive istoriju i kulturu tog grada.\nSvim učesnicima će biti obezbijeđen smještaj kod porodica u Čikagu, čime će imati priliku da ostvare bliže kontakte sa pripadnicima zajednice i iskuse drugačiji način življenja.\nU slučaju nepredviđenog razvoja situacije, kada je u pitanju Covid-19, koji bi mogao ugroziti implementaciju programa na jesen, organizator će se ponašati u skladu sa preporukama Državnog sekretarijata SAD, što može uključivati odlaganje i/ili otkazivanje programa dok se ne steknu odgovarajući uslovi za njegovu realizaciju.\nNagrađeni pobjednici online hakatona


Grad izdvojio 5.000.000 RSD za lečenje teško obolele dece | (Vesti - 28.12.2016) Novi Sad\n28.12.2016 u 14:15h\nGrad izdvojio 5.000.000 RSD za lečenje teško obolele dece\nDeo budžetske uštede otišao u humane svrhe.\nGradonačelnik Novog Sada Miloš Vučević i ministar zdravlja u Vladi Republike Srbije dr Zlatibor Lončar potpisali su Ugovor o dodeli pomoći Grada Novog Sada namenjenoj za lečenje dece obolele od teških bolesti koje se ne mogu uspešno lečiti u Republici Srbiji.\n- U dogovoru sa ministrom doneli smo odluku da uplatimo pet miliona dinara u Budžetski fond za lečenje dece kojima je potrebno obezbediti zdravstvenu pomoć u inostranstvu. Ovo je konkretan korak Grada u podršci politike koju vodi Vlada Republike Srbije. Želeli smo da pokažemo da je Grad solidaran i da odgovorno upravlja resorom zdravstvene zaštite. Pokazali smo da ne vodimo politiku "jakih naslova i jeftinih političkih poena", nismo uskratili grad ni za jedan događaj koji treba da ima na svojim trgovima i ulicama, a s druge strane socijalno odgovornu politiku ne vodimo samo jedan dan nego tokom cele godine, i tako ćemo i nastaviti, bar dok sam ja gradonačelnik. Bili smo u mogućnosti da izdvojimo pet miliona dinara jer smo imali uštede u budžetu, nismo rasipali novac i naša politika je i u tom slučaju korespondirala sa politikom Vlade Republike Srbije – naglasio je gradonačelnik Miloš Vučević.\nMinistar zdravlja dr Zlatibor Lončar zahvalio se gradonačelniku u ime Fonda i ministarstva zbog toga što su podržali decu koja ne mogu naći lek u Srbiji.\n- Drago mi je što je prepoznato nešto što postoji već dve godine i što je omogućilo da se više desetina dece izleči. Želimo da pomognemo svima kojima je pomoć potrebna, a to su nažalost deca sa neurološkim bolestima, bolestima krvnih sudova i mozga, lokomotornog sistema, sa hemato-onkološkim oboljenjima i sa stečenim oboljenjima očiju kod prevremeno rođene dece. Nastojimo kada god možemo da platimo stručnjake iz inostranstva da intervenciju obave u Srbiji kako deca ne bi imala dodatna opterećenja, a tako se pruža prilika i našim stučnjacima da uče. Fond ima i upravni i nadzorni odbor, funkcioniše krajnje transparentno i do sada nije bilo ni jedne sugestije na njegov rad i trošenje novca – izjavio je ministar Lončar i dodao da će Grad Novi Sad biti obavešten kako je novac utrošen, odnosno koliko dece je izlečeno.\nOn je takođe pozvao sve građane da, kada imaju problem i lekari procene da ne može da se reši u Srbiji, dođu sa lekarom i dokumentacijom kako bi Komisija mogla u najkraćem roku da obezbedi podršku. Kako je objasnio, bez adekvatne dokumentacije i procene ordinirajućeg lekara ne mogu biti preduzete neophodne mere.\nPovezane teme bolesna deca deca obolela od raka gradonačelnik Novog Sada Miloš Vučević lečenje u inostranstvu ministar zdravlja zlatibor lončar zlatibor lončar


Predlozi i komentari za javnu raspravu o nacrtu Zakona o slobodnom pristupu informacijama od javnog značaja - Amandmani\nPredlozi i komentari za javnu raspravu ...\nZakon o slobodnom pristupu informacijama od javnog značaja, na snazi u Srbiji od 2004. pokazao se kao najvažnije sredstvo za postizanje odgovornije vlasti, otkrivanje nepravilnosti u njihovom radu, praćenje sprovođenja zakona u svim drugim oblastim i rad novinara - istraživača. Ovaj zakon je po relevantnim međunarodnim istraživanjima i dalje važi kao jedan od najboljih. I pored toga, odavno je prepoznata potreba da se pojedine norme poboljšaju ili preciziraju, pa je još 2012. bio formulisan predlog izmena i dopuna, koji je sledeće godine Vlada povukla iz procedure. Još ranije, 2007. u Skupštinu je stigao predlog nevladinih organizacija podržan od strane 35.870 birača, koji nikad nije razmatran.\nPostupak izrade novih zakonskih rešenja mogao je da bude veoma brzo završen, da je za to postojala spremnost na političkom nivou odlučivanja. Umesto toga, izmene su planirane za daleku budućnost, ali ni ti rokovi nisu poštovani, tako da zakon nije promenjen ni onda kada je originalno planirano u nacionalnim strateškim dokumentima (2014, prema AP Strategije za borbu protiv korupcije), niti u rokovima iz Akcionog plana za poglavlje 23 pregovora Republike Srbije sa Evropskom unijom, 2016. Izmene ovog zakona su bile planirane ili pominjane i u drugim strateškim dokumentima Republike Srbije, npr. u vezi sa reformom javne uprave i partnerstvom za otvorenu upravu. Preporuke za izmenu ovog zakona davale su i međunarodne institucije (npr. SIGMA, 2016).\nКad je reč o AP za poglavlje 23, sama preporuka je veoma loše definisana jer vezuje probleme pristupa informacijama za pojedine oblasti (neke od njih pogrešno odabrane), a ne za sistemsko odsustvo volje da se Zakon primeni u svakom slučaju kada postoji obavezujuća odluka Poverenika (203 takve odluke nisu izvršene, prema izveštaju za 2017), ignorisanje zahteva od strane Vlade Srbije i sve češće sumnjive tvrdnje organa vlasti da ne mogu da omoguće pristup jer informaciju navodno ne poseduju. Na ove probleme, koji se ponavljaju iz godine u godinu, nadovezuje se činjenica da je Narodna skupština poslednji put razmatrala zaključke povodom izveštaja Poverenika za 2013, ali da ni tada nije pozvala na odgovornost Vladu zbog toga što problemi nisu rešeni. U 2017. su „institucija Poverenika i poverenik lično, bili izloženi negativnoj kampanji povodom iskonstruisane navodne kandidature poverenika za gradonačelnika Beograda“. Na sve to se nadovezuje izuzetno mali broj pokrenutih postupaka za kažnjavanje prekršilaca i potpuna blokada zakonskog mehanizma za izvršenje odluka Poverenika u drugoj polovini 2017.\nNacrt izmena i dopuna Zakona, koji je Ministarstvo državne uprave i lokalne samouprave objavilo marta 2017, i pored niza korisnih normi, predstavlja razočaranje. Nacrt sadrži i neka rešenja koja će suziti obim prava na pristup informacijama i usporiti ostvarivanje tog prava. Nedopustivo je da nacrt, koji se donosi kako bi popravio stanje u ovoj oblasti, bude u bilo čemu lošiji u svojim rešenjima od aktuelnog teksta, od preporuka koje su našim državnim organima dali eksperti međunarodnih organizacija koji su pozvani da daju svoj sud, da se njime ne rešavaju problemi prepoznati u godišnjim izveštajima Poverenika, kao ni problemi koji su izričito pomenuti u opisu stanja za pregovaračko poglavlje 23, i da zaostaje čak i za rešenjima iz teksta koji je poslužio kao početna osnova za rad (predlog izmena zakona iz 2012). Smatramo da ni jedno poboljšanje zakonskog teksta ne može da potre efekte pogoršanja drugih odredaba, zbog čega ni ovaj Nacrt, ni potonji predlog i usvojene izmene ne bi trebalo tumačiti prostim sabiranjem „pluseva“ i „minusa“.\nPravo na pristup informacijama se efektivno smanjuje u izmenjenom članu 3, koji definiše krug „organa vlasti“. Najveći problem predstavlja potpuno izuzimanje društava kapitala „koja posluju na tržištu u skladu sa propisima o privrednim društvima“, čak ni kada je država član ili akcionar takvog preduzeća. Tako se iz obaveze da omoguće pristup informacijama izuzimaju brojna preduzeća koja raspolažu značajnom javnom imovinom samo zbog toga što su u nekom trenutku promenila pravni oblik - najčešće je reč o prelasku iz statusa javnog preduzeća u društvo kapitala. Кao primer mogu da se navedu preduzeća poput „Elektromreža Srbije“, „Кoridora Srbije“, DIPOS i „Železnica Srbije“. Budući da je odluka o tome koja će preduzeća promeniti svojinski oblik u krajnjoj liniji arbitrerna jer zavisi od slobodne procene celishodnosti koju donosi Vlada i lokalne skuppštine (mada je pretvorba u nekim slučajevima takođe i posledica poštovanja EU regulativa ili namere da se udeli u preduzeću prodaju), uključivanje ovakve odrebe u Zakon bi moglo dovesti do drastičnog umanjenja transparentnosti rada ovog dela javnog sektora. Primetan je trend da se sve veći broj preduzeća koja su bila javna pretvara u društva kapitala, zadržavajući istu delatnosti i imovinu, pa nema osnovanog razloga da bude bitno drugačije ni sa obavezama u pogledu javnosti rada. Naprotiv, sve više narasta potreba da se kroz Zakon o slobodnom pristupu informacijama od javnog značaja omogući uvid u deo podataka i kod preduzeća u kojima je država manjinski vlasnik, kako bi javnost imala mogućnost da sagleda racionalnost korišćenja javnih sredstava i rada predstavnika države u takvim preduzećima. Ovo je posebno bitno kod zajedničkih preduzeća koja su formirana u sklopu javno-privatnog partnerstva, gde javni partner unosi ne samo deo imovine u preduzeće, već može imati i obaveze u pogledu sveukupnog poslovanja takvog pravnog subjekta.\nTreba istaći da u postojećem Zakonu o slobodnom pristupu informacijama već postoje mogućnosti da se zaštite legitimni interesi ovih preduzeća (npr. zaštita poslovne tajne), kada oni mogu biti ugroženi obelodanjivanjem informacija za koje su zainteresovani i njihovi konkurenti. Potrebno je samo da ti interesi budu valjano obrazloženi i da budu zasnovani na pravnim osnovima koje je zakonodavac prepoznao.\nU članu koji se bavi zloupotrebom prava uvodi se mogućnost da organ vlasti odbije zahtev, „ako BI POSTUPANJE ORGANA JAVNE VLASTI PO ZAHTEVU ZAHTEVALO PREКOMERAN UTROŠAК VREMENA ILI SREDSTAVA, NESRAZMERAN U ODNOSU NA INTERES JAVNOSTI DA ZNA“. Da bi ovaj izuzetak bio opravdan, potrebno je da organ vlasti prethodno uloži napor da udovolji zahtevu tražioca u meri i na način koji ne bi remetio normalan proces rada organa. Pored toga, ne bi bilo primereno da se organ poziva na to da mu je otežano da postupi po zahtevu a da je istovremeno sam prekršio zakonsku ili drugu obavezu da unapredi sistem za vođenje informacija, na primer, tako što bi formirao bazu.\nU članu 27. se predviđa promena koja bi uvela drugačija pravila u odnosu na povezane odredbe Zakona o upravnim sporovima i na dugogodišnju potvrđenu sudsku praksu bivšeg Vrhovnog suda Srbije (upravno odeljenje) i sadašnjeg Upravnog suda. Prema Nacrtu bi organ vlasti (a ne samo tražilac informacije i javni tužilac u izuzetnim slučajevima) mogao da povede upravni spor protiv Poverenikovog rešenja. Ovakva sudska praksa proističe iz pravila da nije dopuštena tužba prvostepenog organa uprave protiv odluke drugostepenog, a koja se primenjuje kod upravnih sporova u drugim oblastima. Na javnoj raspravi o Nacrtu, 27. marta 2018, predstavnik Upravnog suda je ukazao i na neustavnost ovog rešenja iz Nacrta.\nOvo pravilo bi bitno ugrozilo ostvarivanje prava na pristup informacijama od javnog značaja i ne bi ga trebalo prihvatiti (izmenjeni član 27. st. 1), ni kada bi se utvrdilo da je ono u skladu sa Ustavom, sa drugim propisima, sa namerama originalnog zakonopisca ili praksom drugih zemalja, kao što se ponegde tvrdi. Ukoliko bi takvo rešenje bilo prihvaćeno, organi vlasti, koji trenutno čine prekršaj kada ne postupaju po konačnim rešenjima Poverenika, nakon što neopravdano uskrate pristup informacijama, mogli bi da nastave sa uskraćivanjem informacija legalno. Budući da je čekanje na dokumente i inače predugo, uvođenje mogućnosti da se ono prolongira za najmanje nekoliko meseci, predstavljalo bi ozbiljan atak na ostvarivanje prava na pristup informacijama. Za očekivati je da bi ono generalno najviše ugrozilo organizacije koje žele da vlast učine odgovornijom i novinare-istraživače, jer bi ih u brojnim situacijama onemogućilo da na vreme upozore na štetnost odluka organa vlasti. Time bi se šteta prenela i na društvo u celini, koje bi trebalo da ima koristi od praćenja rada organa vlasti. Ne treba zaboraviti ni drugi razlog za neprihvatanje ove odredba - da bi uvođenje ovakve odredbe moglo značajno da unapredi i inače preopterećeni Upravni sud.\nU vezi sa ovim napominjemo da podaci iz svih dosadašnjih izveštaja Poverenika pokazuju da su u ogromnoj većini slučajeva žalbe tražilaca informacija bile opravdane, da su u većini slučajeva organi vlasti dobrovoljno ispunjavali zahteve, ne čekajući da Poverenik donese rešenje, ili da su to činili bez pogovora kada rešenje bude izdato. Uvođenje prava na vođenje upravnog spora bi očekivano moglo da dovede do smanjenja spremnosti organa vlasti da poštuju odluke Poverenika, ali i do smanjenja spremnosti da inicijalno pruže informaciju tražiocu (računajući na to da će ovaj odustati zbog dugog trajanja spora).\nBroj situacija u kojima je javni tužilac, na inicijativu organa vlasti pokretao upravni spor protiv Poverenikovog rešenja meri se desetinama (ukupno 26 do marta 2017, četiri tokom 2017. godine, prema poslednjem izveštaju), jer mora da prođe kroz „filter“ tužiočeve procene postojanja povrede zakona na štetu javnog interesa. Ukoliko bude prepušteno organima vlasti da procenjuju da li je došlo do povrede javnog interesa povernikovim rešenjem, za očekivati je da bi broj takvih upravnih sporova bio stotinama puta veći.\nNacrt zakona je propustio da predvidi efikasniji sistem izvršenja Poverenikovih odluka. Takođe, Nacrt ne rešava ni pojedine druge probleme, koji su odavno poznati, kao što je, na primer, nemogućnost da se izjavi žalba kada informaciju uskrati šest organa vlasti (Vlada, Skupština, Predsednik, Vrhovni kasacioni sud, Republički javni tužilac, Ustavni sud) ili pitanje pokrivanja troškova izrade kopije dokumenata.\nRadi prevazilaženja najkrupnijih problema koji su ovde pomenuti i radi preciziranja i poboljšanja Nacrta zakona po drugim pitanjima (npr. izbor i razrešenje Poverenika, definicija novouvedenih kategorija organa vlasti), Transparentnost Srbija je izradila analizu i konkretne preporuke za izmenu i dopunu normi, odnosno davanje dodatnih obrazloženja.\nIzradu amandmana podržala je Evropska unija svojim programom „Instrument za civilno društvoˮ (Civil Society Facility) u okviru Instrumenta za pretpristupnu pomoć (IPA). Za sadržaj ove publikacije isključivo je odgovoran izdavač, a izneti stavovi ne predstavljaju nužno i stavove EU.\nBroj preuzimanja 735\nDruge važne temeOsnovna prava\nPredlozi i komentari na novi predlog uredbe koja uređuje finansiranje programa od javnog interesa koje sprovode udruženja


Ako dobijete opomenu, zastarelost poreskog duga prestaje da važi - Ozon Media\nGrađani, a neretko i privrednici, se prilikom poreskih dugovanja oslanjaju na to da poreske obaveze zastarevaju za pet godina, a njihova apsolutna zastarelost nastupa nakon deset godina od dana kada je bio rok za plaćanje obaveza prema Poreskoj upravi.\nKao što poreznici mogu u roku od pet godina da utvrđuju porez, tako imaju isti rok i za naplatu dospelog poreza. Ukoliko ne naplati porez u roku od pet godina od nastale obaveze, niti u tom roku pošalje opomenu građaninu ili učini bilo koju radnju u cilju naplate poreza, istekom roka se gubi pravo na naplatu.\nApsolutna zastarelost poreskog duga predstavlja situaciju kada Poreska uprava nema prava da traži naplatu dospelih fiskalnih davanja, što se u praksi, prema rečima poreznika, zaista retko događa.\n„Zastarelost poreskog duga počinje da teče od 1. januara naredne godine od godine u kojoj je ta poreska obaveza nastala i Poreska uprava može da traži naplatu poreza sa pripadajućom kamatom pet godina unazad“, objašnjava poreska savetnica Zvezdana Pisarević.\nOvde važi opšte pravilo prekida zastarelosti što znači da ako Poreska uprava preduzme bilo kakvu radnju (opomena za poreski dug i slično) tada se zastarelost prekida i ponovo počinje da teče po istim pravilima, odnosno ponovo se primenjuje rok zastarelosti od pet godina.\nNaša sagovornica navodi da ovo pravilo zastarelosti važi samo za utvrđivanje i naplatu svih oblika poreza, dok obaveze za plaćanje doprinosa za socijalno osiguranje ne zastarevaju nikada.\nAko Poreska uprava ipak po nastupanju zastarelosti donese rešenje o utvrđivanju poreza, građanin treba da podnese žalbu u kojoj će tražiti da se to rešenje poništi, jer je doneto nakon isteka roka zastarelosti.\nZastarelost poreskih dugovanja za preduzetnike\nPreduzetnik je fizičko lice koje posluje na tržištu i za obaveze iz poslovanja odgovara svom svojom imovinom. Po definiciji preduzetnik je „poslovno sposobno fizičko lice koje obavlja delatnost u cilju ostvarivanja prihoda“.\nTo znači da se za obaveze preduzetnika primenjuje Zakon o obligacionim odnosima koji uređuje zastarelost, a Zakon definiše zastarelost kao prestanak prava zahtevanja ispunjenja obaveze.\n„Zastarelost počinje kada protekne zakonom određeno vreme u kome je poverilac mogao potraživati ispunjenje obaveze, a počinje da teče od prvog narednog dana u odnosu na dan kada je obaveza trebalo da bude ispunjena. Rok zastarelosti za međusobna potraživanja pravnih lica je tri godine, međutim kako je preduzetnik fizičko lice, tada se primenjuje opšti rok zastarelosti od deset godina koji se primenjuje na fizička lica“, ističe Pisarević.\nU slučaju da porez duguje fizičko lice, dug može biti odložen ako iznosi najmanje 10 odsto oporezivih prihoda u godini koja prethodi godini u kojoj je podnet zahtev za odlaganje. Na primer, ako poreski obveznik podnese zahtev za odlaganje poreza u ovoj godini, analiziraće se prihod koji je ostvario u 2021. godini.\nNa pitanje da li se i koliko može odlagati plaćanje dugovanog poreza, naša sagovornica kaže da obaveze treba namiriti što pre i izbeći prolongiranje.\n„Ako je preduzetnik ugasio svoju delatnost, a zna da ima neplaćeni dug, bolje je da tu obavezu plati što je moguće pre, odnosno da se dogovori sa Poreskom upravom o odlaganju plaćanja poreskog duga, takozvanom reprogramu poreskog duga, nego da čeka da protekne rok i poreski dug bude otpisan. Reprogram je moguć na najviše 60 meseci“, naglašava Zvezdana Pisarević.\nPoreska savetnica kaže da bi, ukoliko i dođe do propuštanja radnji za naplatu poreskog duga, odgovornost snosio poreski inspektor koji je dužan da vodi računa o tome da poreska davanja budu naplaćena.\n„Takve situacije su moguće u teoriji, ali se u praksi ne dešavaju. Barem meni nije poznato da je ikome oprošten poreski dug zbog pozivanja na zastarelost“, ocenjuje Pisarević.\nUkoliko preduzetnik ignoriše opomene za plaćanje starih poreskih dugova, Poreska uprava ima pravo naplate potraživanja, prema članu 92. Zakona o poreskom postupku i poreskoj administraciji i to sledećim redom:\nNovčanim sredstvima poreskog obveznika – prenosom sredstava sa računa poreskog obveznika, uključujući i sredstva na deviznom računu, na uplatni račun javnih prihoda\nNovčanim potraživanjima poreskog obveznika – prenosom potraživanja na uplatni račun javnih prihoda\nZaradom, odnosno naknadom zarade, odnosno penzije, kao i na drugim vrstama prihoda na tekućim računima fizičkih lica – zaplenom na određenom delu tog primanja i nalogom isplatiocu, odnosno banci, da novčani iznos za koji je određeno izvršenje, obustavlja i uplaćuje, odnosno prenosi na propisani uplatni račun javnih prihoda do potpune isplate\nNenovčanim potraživanjima poreskog obveznika – zabranom, prenosom potraživanja i popisom sa procenom, zaplenom i prodajom predmeta potraživanja\nGotovim novcem i hartijama od vrednosti – popisom i zaplenom\nŠtednim ulozima – plenidbom i prenosom sredstava na uplatni račun javnih prihoda\nPokretnim stvarima – zaplenom i prodajom\nNepokretnostima – zaplenom, utvrđivanjem početne vrednosti i prodajom\nPoreska uprava može na osnovu rešenja, po bilo kojem redosledu, primenjivati jedno ili više sredstava prinudne naplate.


Dvadesetjednogodišnji J.M. iz Bečeja poginuo je pre više od dve nedelje u Novom selu, kada se u toku noći vraćao kući sa posla. Do 10. septembra nisu utvrđeni svi okolnosti tragičnog događaja.\nNesreća se dogodila u toku noći između 23. i 24. avgusta tako što je, pretpostavlja se – policija nije izdala saopštenje o tragediji – na mladića pala žica koja je visila sa stuba i da je to dovelo do strujnog udara.\nPredmet je preuzelo Više javno tužilaštvo u Zrenjaninu i više nije u nadležnosti Osnovnog javnog tužilaštva u Bečeju.\nPre nego što je slučaj preuzet, zamenik javnog tužioca u Osnovnom javnom tužilaštvu u Bečeju Đorđe Jovičić je 3. septembra za Bečejski mozaik izjavio da je tužilaštvo naložilo hitno postupanje.\nRekao je da je data naredba veštaku odgovarajuće struke za veštačenje kako bi se utvrdili detalji i okolnosti na mestu nesreće, dat je nalog za obdukciju, kao i nalog policiji da prikupi podatke o događajima koji su prethodili nesreći.\nNakon nalaza veštaka će se utvrditi okolnosti tragičnog događaja i, ako se pokaže odgovornost neke javne ustanove, biće pokrenut adekvatan postupak, rekao je Jovičić i dodao da se nalaz veštaka očekuje za desetak dana.\nRedakcija Mozaika je u vezi sa ovim tragičnim događajem 7. septembra uputila pitanja Višem javnom tužilaštvu u Zrenjaninu, a u odgovoru zamenika javnog tužioca Branislava Tatića se navodi „da se nakon izvršenog uviđaja i drugih preduzetih radnji od strane Osnovnog javnog tužilaštva u Bečeju, dalje postupanje nalazi u nadležnosti Višeg javnog tužilaštva u Zrenjaninu“.\nTatić je napisao da je „u toku preduzimanje daljih radnji radi prikupljanja potrebnih obaveštenja, u kom cilju je određeno i elektro-tehničko veštačenje. Nakon što prikupljanje svih neophodnih podataka u vezi sa navedenim događajem bude kompletirano, biće doneta odgovarajuća javnotužilačka odluka“.\nMajka stradalog mladića Irena Marić prošlog petka rekla je za Bečejski mozaik da porodica ne raspolaže nikakvim informacijama, osim nalaza obdukcije u kom se, kako je rekla, navodi da je uzrok smrti udar struje.\nTragični događaj je uznemirio javnost Bečeja i na Fejsbuku je osnovana grupa „Pravda za Jovana“, a u toj grupi okupljeni građani – ima ih oko 1.800 – za 12. septembar najavili su skup podrške porodici nastradalog mladića.\nViše iz ove kategorije « Izveštaj o koronavirusu: U opštini Bečej 49 aktivnih slučajeva inficiranih\tKoronavirus: U Bečeju raste broj zaraženih – 63 aktivna slučaja »


BOMBA NA OSTRVU: Štiže novi Vidić i to iz Srbije!\nJunajted će morati da se otvori, piše San\nDanima se pominje da je Nikola Milenković na meti Mančester Junajteda i tu se pominju različite cifre koje su išle i do 60.000.000 evra. Ipak, današnji mediji u Engleskoj, tačnije San piše, a prenosi Dejli Mejl, da je Fjorentina cenu za Milenkovića postavila na 45.000.000 evra.\nIsti izvor kaže da je Mančester Junajted spreman da plati 11.000.000 manje i da je tu rascep koji Mančester deli od igrača koga neki porede sa Nemanjom Vidićem.\nIstiče se da je Žoze Murinjo išao lično da se uveri u igru Milenkovića na meču Crne Gore i Srbije u Ligi Nacija.\nSan, piše da Fjorentina nije spremna da proda Milenkovića za sumu koja je ispod cene od 45.000.000 koja je određena. I da je samo pitanje hoće li se Crveni đavoli otvoriti za ovu akviziciju.\nNaravno, opšte je poznato da je Milenković želja Juventusa, a dosadašnjee informacije kažu da Stara dama može da izdvoji najviše 35.000.000 plus bonuse za Milenkovića. Verovatno narednog leta crno-beli iz Torina krenuće u totalnu ofanzivu.\nAli, i za njih će stajati ista cena kao i za Mančester. Crveni đavoli se mnogo muče sa odbranom, proteklog leta nisu doveli nijednog od štopera koje su želeli, tako da ovo povezivanje sa Milenkovićem ima smisla.\nRanije se pominjalo da je i Atletiko Madrid zainteresovan za popularnog Blekija, te da je Viola odbila 40.000.000 evra za Milenkovića.\nŽIVOTNA LEKCIJA: Nakon NEVEROVATNE partije, NBA zvezda OPLELA po Jokiću!\nPrevious Article ŽIVOTNA LEKCIJA: Nakon NEVEROVATNE partije, NBA zvezda OPLELA po Jokiću!\nNext Article SAD KADAJE VAŽNO: Partiznu je podrška sada najpotrebnija, hoće li Pionir biti pun!?


Druga Noć muzike na Tašmajdanu 1. septembra\nDruga "Noć muzike powered by Plazma", koja će se održati 1. septembra u Beogradu na stadionu Tašmajdan, provešće publiku kroz muzičko putavanje oko sveta, saopštili su organizatori.\nAtmosfera sa prve Noći muzike 2016.\n- Muzikom vodimo publiku na putovanje oko sveta sa Simfonijskim orkestrom i Horom RTS pod vodjstvom maestra Bojana Suđića. Evropu, Ameriku, Bliski i Daleki istok spojićemo virtuoznim notama, uz specijalne goste, od kojih za sada otkrivamo samo Hor Kolibri - rekla je predstavnica Muzičke Produkcije RTS-a Monika Lašanc na konferenciji za novinare u Skupštini grada.\nPrema njenim rečima, publika će zahvaljujući muzici proputovati više od 20 zemalja.\n- Igraćemo kan-kan, sirtaki, čućemo marijače, grejaće nas sunce Italije... i svakako, naša, srpska muzika - rekla je ona.\n"Noć muzike" ugostiće Simfonijski orkestar RTS-a, Hor RTS-a i Hor Kolibri i pružiti priliku posetiocima da besplatno od 20.30 uživaju u koncertu pod zvezdanim nebom.\nPredstavnik organizatora Milan Tavčar izrazio je zadovoljstvo što druga "Noć Muzike" pokazuje da manifestacija ima potencijal da preraste u tradiciju i da očekuje više od 15.000 posetilaca.\nUlaz na koncert je besplatan, a prošle godine, kada je nastupala Dečja filharmonija, "Noć muzike" privukla je više od 15.000 posetilaca. Prema proceni policije, oko 4.500 građana je ostalo bez mesta na koncertu.\nPrema rečima član Gradskog veća Dragomira Petronijevića, u toku su pregovori da se na više lokacija u gradu postave video bimovi.\nGeneralni pokrovitelj ovogodisnje Noci muzike je Plazma.\nBojan Zulfikarpašić: Podelu na ovde i tamo smislile su kukavice\nKNJIGA "BALKANSKI ESEJI" Irac koji je istraživao nečistu savest Alojzija Stepinca\nOd večeras PADA SNEG, sutra će se ponovo zabeleti cela Srbija, a evo do kada će trajati POSLEDNJI HLADNI TALAS ove zime\n25 UDARACA U GLAVU, ZLOČIN ISPRED KUĆE... Ova brutalna ubistva mladih su godinama MISTERIJE za našu policiju\nRundek skoro rasprodao koncert na Tašu\nKralj Čačka nastupa pred Rundekov koncert na Tašmajdanu\nBend "Dubioza kolektiv" dolazi na Tašmajdan\nDarko Rundek za "Blic": Ako želimo bolji svet, počnimo od svog dvorišta i susedstva\nNekada zabranjeno zbog seksualne izopačenosti, sada nacionalno blago Francuske\nLEKAR KOJI JE UVEO GIMNASTIKU I BUKVAR U SRPSKE ŠKOLE Tvrdio da đaci uz pesmu mogu savladati najteža gradiva\nU Srbiji je u 6. veku postojao VELIČANSTVENI GRAD sa vodovodnom mrežom i PODNIM GREJANJEM\nVečeras počinje da PADA SNEG, do sutra će se ponovo zabeleti cela Srbija, a evo do kada će trajati POSLEDNJI HLADNI TALAS ove zime\nIZBORI U RUSIJI Putin osvojio 77 odsto glasova (FOTO, VIDEO)\nDOKAZ NJIHOVE LJUBAVI Ovo su najlepši trenuci Ane i Švajnija, a primetićete da je jedna stvar uvek ISTA\nEKSPLOZIJA U DANSKOJ Napadnuta turska ambasada\nSledećeg vikenda startuje Prva liga Srbije u američkom fudbalu\nSPREMAN ZA NOVE IZAZOVE Novak oduševljen: Majami, lepo je vratiti se /FOTO/\nSERIJA A Napoli iskoristio kiks Juventusa, Lacio u krizi, Sergej i Basta na klupi\nKRAJ VELIKE SERIJE Federer poražen u finalu Indijan Velsa, Del Potru prva masters titula u karijeri\nAko se kačite sa Rijanom, to ćete debelo da platite! Snapchat je to osetio na svojoj koži\nHuavej P20 stiže, a evo koliko će koštati i šta sve znamo o prvom telefonu sa tri kamere\nSamsung Galaxy S9 stigao u Srbiju, evo po kojoj ceni!\nU nekim delovima zemlje večeras počinje da PADA SNEG, a do sutra će se ponovo ZABELETI CELA SRBIJA\nNAKON OPTUŽBI Milan Jevđić: Hoću da nastavim svoj život, imam razgovor za posao, od ponedeljka sam na fakultetu\nJEZIVO PROROČANSTVO Baba Vanga: Previše će biti žrtava. Niko ne može da zaustavi RUSIJU\nKRIMINAL KAO PORODIČNI POSAO Ovo su porodice iz Srbije i Crne Gore koje vladaju BALKANSKIM PODEZMLJEM\nSlikao je devojčicu koja je prosila na ulici. Ta fotografija promenila joj je život IZ KORENA


Otrov ose selektivno uništava ćelije raka - Princip | Princip\nAdded by Milica Nikolić on 05/09/2015.\nTags: ćelija raka, kancer, lek, MP1, osa, rak\nOtrov koji luče mnoge vrste osa u sebi sadrži hemikalije koje uništavaju bakterije. U poslednjih nekoliko godina, istraživači su otkrili da neka od tih jedinjenja takođe ubijaju ćelije raka, ali kako ona to rade ostalo je nepoznato.\nNova studija opisuje tačno kako jedna od tih hemikalija izvodi svoju magiju boreći se sa ćelijama kancera: bušeći rupe u spoljašnjem omotaču ćelije raka.\nOtrov brazilske ose “Polybia paulista” sadrži molekul nazvan MP1, koji može da inhibira rast ćelija raka na prostati i bešici, kao i u slučaju leukemije koja je rezistentna na poznate hemioterapije (MDR), ne uništavajući zdrave ćelije.\nIstraživači pretpostavljaju da odgovor leži u ćelijskoj membrani, iz razloga što ćelije raka koje MP1 napada imaju dva masna molekula, lipida, u njihovoj spoljnoj membrani, dok ih zdrave ćelije nemaju.\nOvi lipidi – fosfatidil serin (PS) i fosfatidil etanolamin (PE) – izgleda da služe kao obeležavači ćelije koja treba da bude uništena.\nDa bi testirali kako MP1 ubija ćelije raka, istraživači su stvorili ćelijske membrane u laboratoriji sa PS, PE ili oba ova lipida na njihovoj površini. Zatim su izložili membrane dejstvu MP1.\nIspostavilo se da je kombinacija PS i PE lipida, zapravo prava kombinacija koja čini ćelije raka osetljivim na MP1. PS omogućava da se MP1 veže za ćeliju, dok mu PE omogućava probijanje velikih rupa na ćelijskoj membrani.\nFormirane za samo nekoliko sekundi, ove pore su dovoljne veličine da propuste ključne molekule kao što su RNK ili belančevine da pobegnu iz ćelije, a kada se to dogodi, ćelija umire.\nRezultati ukazuju na to da bi MP1 mogao biti dobar kandidat za buduće tretmane kancera. Ako bude uspešan, biće to prvi lek na tržištu koji napada membrane ćelija raka. Istraživači veruju da bi mogao biti posebno koristan kao deo kombinacije lekova, od kojih svaki napada poseban deo ćelije raka.\nRezultati su, za sada, ohrabrujući, jer antimikrobni peptidi poput MP1 obično ne prave dovoljno precizno razliku između ćelija raka i zdravih ćelija, ali se ispostavlja da, u laboratoriji, MP1 uništava ćelije raka i bakterije ne uništavajući zdrave ćelije kod pacova.


Politika Autor:Beta20. jan. 202117:00\nProfesor vašingtonskog Univerziteta Džons Hopkins Danijel Server izjavio je da Balkanu ne treba da bude visoko na listi prioriteta nove američke adminsitarcije, već mu je potrebna doslednost u saradnji Vašingtona i Brisela.\nServer je rekao da će unutrašnja pitanja, posebno borba protiv kovida 19 i oživljavanje ekonomije biti dominatna na listi prioriteta novoizabranog predsednika Džozefa Bajdena, dok ga\nna medjunarodnom planu čekaju veliki izazovi od Kine, do Irana, Severne Koreje i Rusije.\nBalkan nije visoko na listi\n„Moraće da odredi prioritete koje će rešavati. Iskreno, Balkan nije visoko na listi, ali istina je i da Balkanu nije potrebna neka posebna pažnja američkog predsednika“, rekao je Server za televiziju N1.\nOn je podsetio da je Bajden „već jasno istakao svoj stav – zaštita suvereniteta i teritorijalnog integriteta i evropskih ambicija svih zemalja“ na Balkanu koji, kako je dodao, nije u prvih 20-30 prioriteta nove administacije.\n„Imamo veoma sposobnog državnog sekretara koji dobro poznaje Balkan, imamo veoma sposobnu osobu koja će se baviti Evropom u Nacionalnom savetu za bezbednost i imate ljude oko predsednika koji jako dobro poznaju Balkan i očekujem da će izabarti nekog da se bavi Balkanom u Evropskom birou Stejt departmenta posle Metjua Palmera ko će dobro poznavati situaciju i ko će biti upućen u predsednikove namere i planove“, rekao je Server koji se decenijama bavi Balkanom.\nOn smatra da Balkanu nije potreban visok prioritet, već doslednost u saradnji Vašingtona i Brisela, i nada se da će Bajdenova administracija doneti novi stepen doslednosti u saradnji sa Evropom koje nije bilo u prethodne četiri godine.\nO sprovođenju Vašingtonskog sporazuma\nServer je izrazio očekivanje da će se nova administracija zalagati za sprovođenje Vašingtonskih sporazuma o odnosima Srbije i Kosova za koje je rekao da su „veoma rudimentarni“ jer se odnose uglavnom na sprovodjenje ranije ugovorenih sporazuma o transportu.\n„Očekujem da će nova administracija videti neke koristi od tih sporazuma i da će se zalagati za njihovo sprovodjenje. Ne verujem da će se od njih potpuno odustati, ali sigurno neće biti u središtu interesovanja nove administracije zato što jednostavno toga nisu vredni“, rekao je.\nServer je dodao da se „tu uglavnom radilo o pitanjima koja su bila interesantna za Amerikance, kao što je preseljenje ambasade u Jerusalim“ i da ne očekuje da će se Bajdenova administracija posebno truditi oko toga kao što je to bio slučaj sa Trampovom.\nBez brzog napretka u dijalogu\nServer je ocenio da u narednih godinu, godinu i po dana nije moguć neki brz napredak u pregovorima Beograda i Prištine zbog izbora na Kosovu i u Srbiji ali da veruje da „ipak iza scene diplomate mogu da ostvare veliki napredak“.\nPrema njeogovim rečima ne treba pritiskati Prištinu i Beograd da postignu napredak već prvo Amerikanci i Evropljani treba da sednu za sto i naprave akcioni plan za narednih nekoliko godina.\nServer je dodao da će to potrajati nekoliko meseci zbog potrebe da se postave novi američki zvaničnici i da je do tada možda najvažnije sprovesti već postojeće sporazume.


Kabul: Avganistanske snage ubile poslednjeg napadača\n6. septembar/rujan, 2016.\nKabul, 5. septembar 2015.\nAvganistanske bezbednosne snage ubile su danas poslednjeg od trojice napadača koji se opirao više od deset sati nakon serije napada koja je počela eksplozijom automobila bombe u centru Kabula.\nRojters prenosi da je to u poruci na Tviteru saopštio danas portparol avganistanskog Ministarstva unutrasnjih poslova Sedik Sedići, koji je naveo da su avganistanske specijalne snage ubile sva tri napadača koji su bili uključeni u sinoćnji napad u oblasti Šare Nav u Kabulu.\nPrema njegovim navodima, spašeno je 42 ljudi, uključujući i deset stranaca.\nSnažna eksplozija praćena pucnjavom odjeknula je sinoć u avganistanskoj prestonici, samo nekoliko sati nakon što je u dvostrukom samoubilačkom napadu u tom gradu ubijeno najmanje 24 ljudi, a ranjeno 91 osoba.\nOdgovornost za prethodni napad u gusto naseljenom delu grada kod zgrade Ministarstva odbrane preuzeli su talibani. Predstavnik Ministarstva odbrane Mohamad Radmaniš je rekao da je drugi napad izvršio bombaš-samoubica.\nNapad je izvršen na mestu prve eksplozije pošto su se tu okupili pripadnici bezbednosnih snaga. Ministarstvo odbrane se nalazi u centru Kabula, odmah do predsedničke palate i američke ambasade.\nPutin: 'Nismo se miješali u izbore u SAD'


Nova studija se suprotstavlja svemu što znamo o mliječnim proizvodima - Vijesti.me\nKonzumiranje mliječnih proizvoda kao što su mlijeko i sir moglo bi da smanji rizik od srčanih oboljenja i srčanog udara, navodi se u novoj studiji koja se suprotstavlja opšte uvreženom mišljenju o tim namirnicama.\nNova studija Univerziteta Tekasa iz Hjustona navodi da zasićene masti u jogurtu, siru, maslacu i mlijeku ne povećavaju rizik srčanih bolesti.\nMasne kiseline, kojih ima u mliječnim proizvodima, čak smanjuju rizik moždanog udara za 42 odsto. Mlijeko, jogurt i sir sadrže kalcijum koji smanjuje krvni pritisak i masne kiseline koje djeluju protivupalno.\nIstraživači su procenjivali zdravstveno staje 3.000 odraslih osoba, starijih od 65 godina. Njima su nivoi tri različite masne kisaline prvi put mjereni 1992. godine, zatim šest, pa 13 godina kasnije.\nTim naučnika, koji je analizirao rezultate mjerenja, ustanovio je da nijedna od mjerenih masnih kisalina nije dovedena u vezu sa povećanim rizikom od smrti od kardiovaskularnih oboljenja. Osim toga, ljudi sa višim nivoima masnih kiselina, što po naučnicima ima veze sa ishranom mliječnim proizvodima, su imali 42 odsto manje rizika od smrti od moždanog udara.\nVodeća autorka studije doktorka Marsija Oto smatra da bi, zbog toga, trebalo preispitati trenutne preporuke u vezi sa punomasnim mliječnim proizvodima, koji predstavljaju bogat izvor kalcijuma i kalijuma. Oni su važni za organizam ne samo u detinjstvu, već i u kasnijem životnom dobu, kada loša ishrana može da dovede do osteoporoze, prenosi Njuzvik.\nStudija koju je finansirao američki Nacionalni zdravstveni institut, obajvljena je u časopisu American Journal of Clinical Nutrition, prenosi B92.


Direktor misije USAID-a kuhao hljeb štićenicima Sigurne kuće\nDirektor misije USAID-a u BiH David Barth uz podršku predstavnika kompanije “Krajina klas” pripremao je hljeb za štićenice Sigurne kuće u Banjoj Luci.\nIz USAID-a su saopštili da je na taj način Barth poslao simboličnu poruku o važnosti filantropije i solidarnosti u svim segmentima društva, posebno u poslovnom svijetu.\nOn je juče na drugom Forumu društveno odgovornog poslovanja u Banjoj Luci govorio o uspješnim praksama poslovne filantropije i njenim prednostima za društvo u BiH. Barth je napomenuo da je USAID posvetio januar pitanju društveno odgovornog poslovanja, navodeći da poslovnim forumima u Mostaru, Banjoj Luci i Sarajevu žele motivisati i druge kompanije da započnu sa sličnim praksama.\nKao jedan od svijetlih primjera svakodnevne korporativne posvećenosti lokalnoj zajednici, na Forumu je predstavljena pekarska industrija “Krajina klas” koja svakodnevno upućuje svjež hljeb i pecivo u banjalučku Sigurnu kuću, navodi se u saopštenju.\nKoordinatorica Sigurne kuće Amela Bašić Tomić rekla je da je ova ustanova do sada omogućila zaštitu za više od 200 žena i oko 250 djece.\n“Djelovanje institucije koja nudi utočište ženama i djeci – žrtvama porodičnog nasilja, u velikoj mjeri zavisi od donacija kompanija”, rekla je Bašić Tomić.


Tusk: Britanija ima još samo 10 dana da ispuni obaveze – ASinfo Portal\nBRISEL – Predsjednik Evropskog savjeta Donald Tusk izjavio je danas da je Britaniji ostalo još samo 10 dana da ispuni obaveze u sve tri oblasti koje se tiču razlaza sa EU, ako London želi da počne pregovore o prelaznom periodu nakon Brexita i o budućim odnosima.\n“Moramo vidjeti napredak Britanije u roku od 10 dana po svim pitanjima uključujući po pitanju Irske”, napisao je Tusk večeras na Twitteru, nakon sastanka s britanskom premijerkom Terezom Mej u Briselu, prenosi Rojters.\nTusk je dodao da je “dovoljan napredak u pregovorima o Brexitu na sastanku u decembru moguć, ali i dalje je ogroman izazov”.\nNeimenovani zvaničnik EU rekao je da se Mej, tokom jednosatnog razgovora sa Tuskom, složila da je 4. decembar “apsolutni krajnji rok” kako bi se omogućilo da pregovarač EU za Brexit Mišel Barnije preporuči prelazak na sljedeću fazu, koja se odnosi na trgovinu i buduće odnose EU i Britanije.\nIsti zvaničnik je naveo da je Tusk upozorio Mej da će, ukoliko Britanija ne postigne napredak u narednih 10 dana, to onemogućiti dalje pomake u pregovorima o razlazu.\nTaj zvaničnik je, takođe, rekao da je i dalje sporan način na koji će irska granica sa Sjevernom Irskom funkcionisati nakon istupanja Britanije iz EU u martu 2019.


Predškolsko obrazovanje važno za svako dete | EVROPA NA DLANU - Magazin za đake i studente\nDeca prvih šest godina svog života postavljaju temelje učenja za dalje obrazovanje. U tom periodu oni imaju potrebu da budu aktivna , kreativna, da istražuju, saznaju koliko god mogu o onome što ih okružuje ali na taj način upoznavaju i sebe.\nSvet oko sebe deca doživljavaju potpuno drugačije od odraslih. Oni se čude, dive i uživaju u stvarima koje odrasli ne doživljavaju više sa toliko entuzijazma. Kada uživanje u igri uključuje i sarađivanje sa drugom decom ili odraslima, tada se deca uče samokontroli, poštovanju i samopoštovanju i razvijaju samopouzdanje kroz komunikaciju i saradnju sa drugima.\nUpravo u tom periodu važno je da se deca usmere na dobre stvari i na ono što im je tada zaista potrebno kako bi se razvili. Dobro predškolsko vaspitanje može da na lakši način razvije u detetu potrebu za komuniciranjem, da nauči kako da se ponaša u grupi, da razvije i veštine kao što su posmatranje, samostalno donošenje odluka ili rešavanje problema.\nKako bi dete moglo da napreduje mora biti u okruženju u kojem se oseća opušteno i sigurno, u suprotnom biće u stalnom strahu. Zbog toga je bitno mesto na kojem se odvija predškolsko vaspitanje. Takođe, potrebna je podrška od starijih i uzajamno poverenje.\nIstraživanje sprovedeno u Velikoj Britaniji – “Delotvorno pružanje predškolskog vaspitanja i obrazovanja” donosi zaključak da je predškolsko iskustvo nezamenljivo i da kao nijedno drugo pospešuje razvoj dece.\nU periodu do šest godina, kada su mališani najpodložniji promenama, integrisano vaspitanje i obrazovanje pružaju najbolju osnovu za kvalitetan razvoj deteta. Tada su vrlo značajne figure u životima dece vaspitači čija je uloga da prate razvoj i ponašanje dece kako bi svakom detetu posebno osigurali napredovanje u skladu sa kapacitetima i interesovanjima koja ispoljavaju.


source.ba | Za 28 najvećih privrednih subjekata veće cijene struje u RS-u\nNeće biti povećanja cijene električne energije za domaćinstva u Republici Srpskoj (RS), dok će od 1. septembra cijena električne energije za 28 najvećih potrošača biti povećana sa 31,3 na 35 eura po megavat satu.\nDogovor o tome postigli su danas entitetski premijer Radovan Višković, predstavnici "Elektroprivrede" i privrednici, uz stav da će ta cijena struje biti garantovana u narednih 16 mjeseci.\nVišković je naglasio da je odbijen prijedlog da za najveće potrošače cijena bude 40 eura po megavat satu.\nPojasnio je da će 200 privrednih subjekata imati promjene u ugovorima o snabdijevanju struje, a podijeljeni su u šest kategorija.\nU prvom redu su potrošači električne energije unutar „Elektroprivrede“, koji će imati definisanu cijenu na osnovu najveće koja važi u nekom od zavisnih preduzeća tog sistema, u drugoj su potrošači električne energije koji su izvan sistema „Elektroprivrede“, u trećoj grupi veletrgovine, a u četvrtoj grupi 28 najvećih potrošača.\n-Najnižu cijenu i dalje će imati građani i ona ostaje nepromijenjena – rekao je Višković novinarima.\nUstvrdio je da će cijena za privrednike i dalje biti niža od onih u okruženju.\nPredsjednik Privredne komore RS-a Borko Đurić rekao da je postignuto kompromisno rješenje na Viškovićev prijedlog, te da će za 28 najvećih potrošača biti izvršena korekcija ugovora o snabdijevanju električnom energijom, vezano za njihove primjedbe.\nSastanku u Privrednoj komori RS-a prisustvovali su i ministar energetike i rudarstva RS-a Petar Đokić, direktor "Elektroprivrede RS-a" Luka Petrović, te predstavnici Unije udruženja poslodavaca i Konfederacije sindikata RS.


SPREMAJU OZBILJAN UDARAC TRAMPU: Šta se dešava unutar tajnog kluba milionera koji finansira mrežu organizacija pod nazivom 'Demokratska alijansa'? - GlobalCir\nVećina mladih Amerikanaca nikada nije čula za nevladinu organizaciju “Demokratska alijansa” (Democracy Alliance), mrežu organizacija koja kordinira svoje donacije političkim organizacijama. Upravo ova organizacija ključna je u naporima tajnog kluba milionera koji žele da promijene političku sliku na predstojećim izborima za Kongres.\nDonatori “Demokratske alijanse” plaćaju članarinu u organizaciji i obavezuju se da daju najmanje 300.000 dolara godišnje za finansiranje drugih organizacija koja grupa odobrava. Donori su uspjeli da zadrže tajnost i malo šta je o njima poznato. Poznato je da su dio ovog kluba milijarderi i filantropi Džordž Soroš i Tom Štajer, a još nekoliko poznatih imena su i Donald Sasaman osnivač hedž-fonda “Paloma Fund” i preduzetnik Tim Gil.\nOni se nadaju da organizacije koje finasiraju mogu uraditi bolji posao u dopiranju do mladih i marginalnih grupa u državama koje su liberalima dugo bile van domašaja.\nTo je ujedno i taktika za rušenje Donalda Trampa 2020. godine – angažovanjem novih glasača iz država širom juga Sjedinjenih Američkih Država, umesto borbom protiv republikanaca za glas starijih bijelaca iz “Pojasa hrđe”. Ako se investicija isplati na izbornim rezultatima sljedeće nedjelje, grupa bi mogla da dobije više država nego tokom predsjedničkih izbora.\nPrimjer organizacije koja se finansira na ovaj način je “Living United for Change” (LUCHA) iz Arizone, koja nudi mješavinu imigracionih usluga, lobiranja o pitanjima kao što je krivično pravosuđe i rad da se registruju i glasaju birači iz grupa sa niskom sklonošću izlaznosti, poput Latinoamerikanaca.\nU Arizoni, poput ostatka zemlje, mladi i latino glasači glasaju procentualno manje od starijih birača. Jedan izvještaj o izborima 2016. godine otkrio je da milenijalsi (rođeni pred kraj vijeka) čine 19 odsto glasača u Arizoni, dok su glasači iz “bejbi bum generacije” (rođeni pedesetih i šezdesetih godina) činili 37 odsto birača, iako država ima više stanovnika iz grupe milenijalasa.\nDio problema je, kako smatraju u “Demokratskoj Alijansi”, i to što se oni koji učestvuju u kampanjama i sami kandidati pojavljuju sezonski i onda odlaze. Finansiranjem organizacija, “Demokratska Alijansa” se nada da može da pomogne grupama poput LUCHA u Arizoni, i drugim u Novom Meksiku, Floridi, Virdžiniji i Minesoti, da podstaknu birače da izađu na naredne izbore.\nDemokrate već dvije godine raspravljaju o tome kako da reaguju na pobjedu Donalda Trampa 2016. godine. Od tada, “Demokratska alijansa” i njeni donori trude se da izgrade mrežu organizacija koje su promovišu ideju da fokusiranje na žene i manjine može dovesti do pobjede za demokrate. Jedan demokratski strateg je u to vrijeme opisao grupu kao “društveni klub za gomilu bogatih bijelih donatora i zvaničnika sindikata koji piju vino i čitaju bilješke, dok Demokratska stranka sagorijeva oko njih”.\n– “Nova američka većina” je jedan dio strategije na koju demokrate treba da se usredsrede, ali ona može biti uspješna samo u određenim državama i okruzima. Čak i tamo, takođe morate ubijediti ljude koji su van te grupe – kaže za “Politko” Lanae Erikson, potpredsjednica think tanka “Treći put”.\nKim Anderson, potpresjednik grupe “Demokratska alijansa” kaže da je ta grupa zainteresovana da osvoji glasače iz Pojasa Hrđe, iako je većina nastojanja trenutno fokusirana na različite države sa juga.\nPrvi sljedeći izbori bit će održani 6. novembra, kada se biraju zastupnici koji sjede na Kapitol Hilu i u gotovo svim parlamentima saveznih država i guverneri 36 od 50 američkih saveznih država. Uticaj ovih izbora mogao bi biti veliki. Kad bi demokrate osvojile većinu, vjerovatnoća pokretanja procedure opoziva Donalda Trampa jako bi porasla.


Home Svijet Kostarika je tokom 75 dana dobivala 100% električne energije iz obnovljivih izvora energije\nVelika količina kiše je omogućila regiji da u potpunosti izbaci korištenje fosilnih goriva za proizvodnju električne energije. Većina električne energije je proizvedena iz četiri hidroelektrane - uz malu pomoć geotermalne, solarne energije i vjetroelektrana. S obzirom da je u toj državi u gradnji veći broj elektrana koje koriste obnovljive izvore enrgije, izgleda da bi se ovaj trend mogao nastaviti i u budućnosti.\nOvaj podatak je obajvio Elektroenergetski institut Kosta Rike (ICE) koji je u vlasništvu države a koji je objavio da tokom ove godine još nisu korištena fosilna goriva za proizvodnju električne energije. Sama Kostarika ima samo 4,8 milijuna stanovnika, mnogo kiše koja omogućava rad, četiri hidroelektrane te veliki broj vulkana koje omogućavaju korištenje geotermalnih elektrana.\nDiversifikacija je budućnost otoka u kojem 80% električne energije dolazi iz hidroelektrana, čiji udio se planira smanjiti u budućnosti. Otprilike 10% potreba za električnom energijom su prošle godine pokrile geotermalne elektrane, a u planu je razvoj projekta sa tri postrojenja čija bi ukupna snaga bila 150 MW, a koji bi vrijedio čak 958 milijuna dolara.\nKostarika inače ima cilj ugljične neutralnosti do 2021., sa dodatnim ciljem nekorištenja nafte koje ima na pojedinim dijelovima države uz obalu.\nTags: kosta rika električna energija obnovljivi izvori energije hidroelektrane geotermalne elektrane\nWalmart postavio ukupno stotu solarnu instalaciju na krov u Coloradu - (Created: 2012-04-13)\nŠkotski OIE će ove godine oboriti sve rekorde - (Created: 2011-12-26)\n1Subota, 23 Siječanj 2021 08:46


Olimpijakos šampion Grčke - Vijesti.me\nPOTVRĐENA KAZNA PANATINAIKOSU\nPošto je fudbalski savez Grčke danas potvrdio tu odluku, tri kola prije kraja prvenstva Olimpijakos ima deset bodova više od gradskog rivala i osvojio je 39. titulu šampiona Grčke. Edit\nOlimpijakos (Foto: www.olympiacos.org)\nBeta 4. april 2012, 19:41 ažurirano 24. februar 2019, 10:08\nDisciplinska komisija Super Lige Grčke odlučila je poslije incidenta na meču Panatanaikos - Olimpijakos, od 18. marta, da Panatanaikos kazni sa tri boda u aktuelnom šampionatu i dva u predstojechoj sezoni, a meč je registrovan službenim rezultatom 3:0 za Olimpijakos.\nGradski derbi Atine prekinut je u 83. minutu pri vođstvu Olimpijakosa od 1:0 kada su navijači Panatanaikosa izazvali incidente i nerede na tribinama zbog kojih je meč prekinut. U neredima su povrijeđena četiri policajaca, od kojih dvojica teže a veliki broj navijača je uhapšen.\nNedjelju dana poslije tih događaja, Upravni odbor Panatanaikosa je podnio ostavku zbog čega je klub zapao u duboku krizu.\nIpak, Fudbalski savez Grčke odlučio je da smanji novčanu kaznu Panatanaikosu sa 252.500 na 212.000 eura.


05.07.2021 u 15:03\nGrađani će od sutra moći da se prijavljuju za dodatne vaučere za odmor u Srbiji, objavilo je danas Ministarstvo trgovine, turizma i telekomunikacija. Za ove vaučere je obezbeđeno 150 miliona dinara a kako je izjavila resorna ministarka Tatjana Matić vaučeri će moći da se potroše u 2.230 ugostiteljskih objekata i to do 20. novembra. Prema ministarkinim rečima najveće interesovanje za prethodnu dodelu vaučera je bilo za Sokobanju, Zlatibor, Vrnjačku banju, Sijarinsku banju, Ribarsku banju, Gornju Trepču, Banju Vrujci, Kopaonik, javlja Tanjug. Ministarka je podsetila da je ove godine prvo bilo odobreno 100.000 vaučera ukupne vrednosti 500 miliona dinara, a zatim još dodatnih 100 miliona dinara za ovu svrhu. Najnovija tranša je zapravo treća po redu i njome je odobreno 30.000\n05.07.2021 u 11:38\nPošta Srbije objavila je da na šalterima svih 1.307 korporativnih pošta širom zemlje, sutra počinje evidentiranje prijava zainteresovanih građana i podnošenje dokumentacije za novih 30.000 vaučera za odmor u Srbiji, u iznosu od 5.000 dinara. Podseća se da je od početka godine, kroz ovu podsticajnu meru, Vlada Srbije uložila 600 miliona dinara u domaći turizam, raspodelom 120.000 vaučera u dva ciklusa, prenosi Beta. Prošle nedelje, Vlada Srbije izdvojila je dodatnih 150 miliona dinara za novih 30.000 vaučera za odmor na domaćim destinacijama sa više od 2.000 ugostiteljskih objekata u ponudi, u trećem ciklusu prijavljivanja. Pošta Srbije, pored evidentiranja, obezbeđuje i dostavu vaučera na kućne adrese korisnika u vidu vrednosnih pisama, dok se korisnici pozivanjem kontakt centra\n03.07.2021 u 20:18\nItalija produžila obavezu vraćanja novca za neiskorišćena putovanja\nVest da je Italija već donela odluku da odloži vraćanje novca za uplaćene aranžmane u ovoj zemlji do 2023. godine, a da isto traže hotelijeri u Grčkoj i Španiji, zabrinula je putnike koji su novac očekivali u januaru sledeće godine. Tada bi, prema Uredbi o zamenskim putovanjima svim građanima koji nisu iskoristili svoja ranije uplaćena putovanja trebalo da bude vraćen novac. Odluka Italije da produži trajanje vaučera, odnosno neiskorišćenih turističkih aranžmana, strahuju u turističkom sektoru, mogla bi da pokrene lavinu problema. Jer većina turističkih zemalja, bez obzira na to što su putovanja krenula, nema ozbiljne promete i zarade u turizmu i verovatno će i one tražiti odlaganje svojih obaveza. Prema podacima domaćih turističkih agencija, putnici iz Srbije su do sada iskoristili


Obama: Gvantanamo podriva bezbednost\nPredsednik SAD Barak Obama u Beloj kući o zatvaranju zatvora u Gvantanamu, Vašington 23. februar 2016.\nPredsednik SAD Barak Obama izrazio je podršku za plan Sekretarijata za odbranu, kojim se predviđa zatvaranje vojnog pritvornog centra u zalivu Gvanatanamo na Kubi, rekavši da taj objekat "ne unapređuje nacionalnu bezbednost, već da je podriva".\nObama je govorio u Beloj kući pošto su predstavnici Pentagona predali Kongresu plan o tome kako zatvoriti pritvorni centar. Američki predsednik poručio je da je taj objekat davno trebalo da bude zatvoren.\n"Već godinama je jasno da pritvorni centar u Zalivu Gvantanamo ne unapređuje našu nacionalnu bezbednost. On je podriva. To nije samo moje mišljenje, to je mišljenje stručnjaka, mišljenje mnogih u našoj vojsci. On je kontraproduktivan u našoj borbi protiv terorista, zato što ga koriste kao propagandu u nastojanjima da regrutuju", rekao je američki predsednik.\nObama je od početka svog mandata 2009. Isticao važnost zatvaranja ovog objekta, ali danas, manje od godinu dana do završetka njegovog drugog mandara, u Gvantanamu je i dalje zatvoreno oko 90 ljudi.\nU izveštaju koji je predat Kongresu predloženo je 13 potencijalnih mesta u Sjedinjenim Državama na koja bi vojska mogla da premesti grupu od oko 30 do 60 zatvorenika. Ta mesta su, između ostalog, federalni zatvori u Kanzasu, Koloradu, Južnoj Karolini, kao i neki vojni objekti.\nVisoki zvaničnik je takođe rekao da bi premeštanje zatvorenika sa Kube u Sjedinjene Države Pentagonu uštedelo između 65 i 86 miliona dolara godišnje, te da bi inicijalni trošak za premeštanje zatvorenika bio vraćen u roku od tri do pet godina.\nOd 91 zatvorenika, američki zvaničnik je rekao Glasu Amerike da je za 35 odobren transfer, i da se očekuje da budu prebačeni u druge zemlje do leta. Preostalih 10 je još uvek u vojnom procesu za odobrenje za premeštaj.\nPrema američkom zakonu, zabranjeno je premeštanje zatvorenika iz Gvantanama na lokacije u Sjedinjenim Državama. Neki tvrde da bi takvi transferi mogli da dovedu do bezbednosnih problema.\nBela kuća je ostavila otvorenu opciju da Obama izda izvršnu naredbu za zatvaranje Gvantanama.\nLider republikanske većine u Senatu Mič Mekonel izrazio je sumnju povodom plana, postavljajući pitanje da li je u skladu sa zakonom prebacivati zatvorenike iz Zaliva Gvantanamo u SAD.


Pokrajina plaća 90 odsto investicije mladim poljoprivrednicima - PKS-RPK Novi Sad\nPokrajinski sekretarijat za poljoprivredu raspisao je Konkurs za dodelu novca za podršku mladima u ruralnim područjima u AP Vojvodini u 2018. godini, po kojem će dodeliti bespovratno 200.000.000 dinara.\nNajviše po prijavi poljoprivrednici mogu dobiti milion i po dinara, a najmanje pola miliona.\nPokrajina će po tom konkursu plaćati 90 odsto vrednosti investicije, a zemljoradnici snose svega deset odsto. Tako Pokrajina želi da podrži nove generacije mladih poljoprivrednih proizvođača, podsticanjem razvoja i unapređivanjem primarne biljne i stočarske proizvodnje.\nPoljoprivrednici mogu poslati samo jednu prijavu po konkursu, ali se ona može odnositi na više tačaka. Konkurs je otvoren do 21. maja, odnosno dok se 200.000.000 dinara ne podeli.\nBiće podržane investicije za razvoj i unapređivanje primarne biljne proizvodnje na poljoprivrednim gazdinstvima mladih poljoprivrednika, kao i investicije za razvoj i unapređenje primarne stočarske proizvodnje u njihovim domaćinstvima.\nNovac i za vino i za pečurke\nPokrajinski sekretarijat za poljoprivredu raspisao je i Konkurs za dodelu novca za sufinansiranje investicija za nabavku opreme za proizvodnju vina i proizvodnju i preradu pečuraka. Bespovratna sredstava po tom konkursu iznose 30.000.000 dinara, a preduzetnici mogu dobiti bez vraćanja do 50 odsto vrednosti ukupno prihvatljivih troškova investicije. Preduzetnici po jednoj prijavi mogu dobiti najmanje 100.000 dinara, a razmatraće se samo prijave čija je vrednost investicije 200.000 dinara ili veća.\nBespovratan novac daje se za kupovinu inoks sudova za vino, vinifikatora, univerzalnih posuda za vino, uređaja za kontrolisanu fermentaciju i hladnu stabilizaciju vina, parnih generatora za sterilizaciju opreme i sudova i uređaja za pranje, drvenih sudova i burića za barikiranje, filtera, muljača, pumpi, centrifugalnih separatora, sistema za ubacivanje azota, pneumatskih presa, uređaja za zatvaranje ambalaže – ručnih i automatskih, s pripadajućom opremom, linija za punjenje i etiketiranje uz odgovarajuću opremu, punilica, etiketirki i čepilica, postolja za drvenu barik burad i opreme za transport u sklopu vinarije. Takođe i za nabavku opreme za proizvodnju i preradu pečuraka.\nKonkurs je otvoren do utroška novca, a zaključno s 15. junom\nPravo na podsticaje imaju poljoprivrednici između 18 i 40 godina starosti upisani u Registar poljoprivrednih gazdinstava kao nosioci poljoprivrednog gazdinstva nakon 1. januara 2018. godine. Međutim, ukoliko nisu upisani u Registar, moći će to da učine do dana zaključenja ugovora.\nPodnosilac prijave mora imati prebivalište u Vojvodini, gde mora biti i mesto realizacije investicije. Parcele na kojima se postavlja oprema koja je predmet investicije moraju biti upisane u Registar poljoprivrednih gazdinstava. Ukoliko je parcela u zakupu, potrebno je da je do isteka ugovora o zakupu preostalo najmanje pet godina. Podnosilac prijave mora imati izrađen poslovni plan – ekonomsku održivost projekta. Takođe, mora regulisati obaveze po rešenjima o naknadama za odvodnjavanje i navodnjavanje zaključno s 2017. godinom, a potrebno je da dokaže i da je platio sve poreze, kao i dospele obaveze po ugovorima o zakupu poljoprivrednog zemljišta u državnoj svojini za prošlu godinu.\nPrijave s potrebnom dokumentacijom potrebno je dostaviti poštom na adresu: Pokrajinski sekretarijat za poljoprivredu, vodoprivredu i šumarstvo, Bulevar Mihajla Pupina 16, 21000 Novi Sad, s naznakom „Konkurs za dodelu sredstava za podršku mladima u ruralnim područjima na teritoriji AP Vojvodine u 2018. godini” ili dostaviti lično u Pisarnici pokrajinskih organa uprave, u zgradi Pokrajinske vlade, svakog radnog dana od 9 do 14 časova.\nPočela setva zimske salate i rasađivanje jesenje\nDragan Lukić sa suprugom pre nekoliko godina se specijalizovao za proizvodnju rasada povrća, ali i lekovitog bilja, a ovih…\nImaćemo 30 odsto šećera manje\nProlećna setva je u toku, ratari izgubili interesovanje za pojedine industrijske biljke. Pod repom samo 50.000 hektara, a razlog…\nMože li jagoda da prestigne malinu u izvozu\nPrema procenama srpskih naučnika proizvodnja jagoda u narednim godinama mogla bi da bude veća izvozna šansa nego što je…\nŠljiva je jedna od najzastupljenijih voćnih vrsta u Srbiji, a u Topoli počela je berba pojedinih sorti. Cena prve…\nU Privrednoj komori Srbije je 10. aprila 2017. godine predstavljen projekat Zelena energija, sa prvom onlajn platformom za trgovinom…\nAnalize mleka još čekaju na akreditaciju\nNacionalna laboratorija za kontrolu mleka zasada radi samo probno. Dogodine isplata premija na osnovu kvaliteta belog napitka.\nNacionalna laboratorija za…


► Netanjahuov sin na Instagramu zagazio u diplomatsku krizu\nJair Netanjahu je i ranije izazivao kontroverzu svojim objavama na društvenim mrežama, a u ovoj je umesto slova C stavio beli polumesec i belu zvezdicu tako da izgleda kao turska zastava.\nU odgovoru na to portparol Netanjahuove porodice je rekao da je "Jair Netanjahu privatna osoba i njegovi postovi na Instagram nalogu su takođe privatni".\nDogodilo se to u vreme kada Izrael i Turska, nekada bliske saveznice, odgovaraju jedna drugoj na proteste na granici pojasa Gaze koji su izbili u ponedeljak.\nPrema podacima palestinskog Ministarstva zdravlja u Gazi su izraelskom vatrom ubijeno 62 Palestinca, a više od 2.700 ih je ranjeno.\nSinoć je jedan zvaničnik Hamasa izjavio da su većina poginulih članovi te islamske organizacije koj vlada pojasom Gaze.\nIzrael ionako tvrdi da Hamas podstiče nasilje i koristi masovne proteste kao pokriće za napade.\nPredsednik Turske Redžep Tajip Erdogan je za pogibiju Palestinaca okrivio je isključivo Izrael, označivši tu zemlju terorističkom i optuživši je da čini genocid, prenose izraelski mediji.\nTurska je opozvala svog ambasadora u Tel Avivu i proterala izraelske diplomatske predstavnike u Ankari i Istanbulu.\nIzrael je odgovorio sličnom merom. Netanjahu je rekao da Erdogan dobro razume šta je terorizam i masakr i da ne bi tebalo da pridikuje Izraelu o vojnoj etici.\nIzrael je proterao turskog generalnog konzula iz jeruslima i u sredu pozvao jedinog preostalog diplomatskog predstavnika u Tel Avivu da protestuje zbog stroge bezbednosne kontrole kojoj je u prisustvu fotoreportera podvrgnut ambasador Izraela u Turskoj prilikom odlaska iz te zemlje.\nNetanjahuov sin je prošle godine postavio na Fejsbuku karikaturu jevrejskog milijardera i filantropa Džordža Sorosa i drugih kritičara njegovih roditelja, uključujući bivšeg premijera Izraela Ehuda Baraka.\nOn je nakon kritika sklonio taj post koji je nazvao "Lanac ishrane".


"FONklame" festival advertajzinga - WANNABE MAGAZINE\n“FONklame” festival advertajzinga\nNa Fakultetu organizacionih nauka, 17. i 18. marta 2013. godine, održaće se šeste po redu “FONklame”, festival advertajzinga, u organizaciji FON-ovog centra za razvoj karijere. Već tradicionalno svake godine, “FONklame” okupljaju na stotine studenata Beogradskog univerziteta sa željom da se posetiocima omogući uvid u tendencije na polju marketinga i advertajzinga, kao i da im približi svet reklama na nesvakidašnji i inovativan način. FONklame se sastoje iz četiri dela: edukativnog, zabavnog, humanitarnog i takmičarskog.\n1. Edukativni karakter (17. mart)\nPrvi dan seminara je predviđen za održavanje niza predavanja, od strane eminentnih stručnjaka iz oblasti marketinga. Velika nam je čast da najavimo predavače na ovogodišnjim FONklamama 2013: Ivan Ivanović (TV voditelj), Marko Stojiljković (brend menadzer), Predrag Milićević (marketing stručnjak), Vladan Anđelković (media direktor), Vladimir Stanković (bloger).Prijava traje do srede 13. marta do ponoći.\n2. Zabavni karakter (18. mart)\nDrugog dana seminara, učesnicima će biti predstavljeno nekoliko sati kvalitetnih reklama preuzetih sa različitih medijskih izvora. Takođe, na seminaru će biti zastupljene i reklame svih pokrovitelja i prijatelja projekta. Ove godine u okviru FONklama organizujemo i humanitarnu žurku koja je planirana da se održi krajem marta. Ideja je da sav prikupljen novac ide u humanirne svrhe.\nVeć tradicionalno svake godine, "FONklame" okupljaju na stotine studenata Beogradskog univerziteta\nMarketinška agencija New Moment podeliće takmičarima studiju slučaja, nakon održanog mentorskog rada u prostorijama pomenute agencije. Mentorski rad će se održati dana 11. marta, nakon čega će takmičari imati 3 dana da reše studiju slučaja. Dana 15. marta će se održati prezentacija rešenja studija slučaja na Fakultetu organizacionih nauka I odabrati pobedničko rešenje. Prijava traje do subote 9. marta do ponoći.\n4. Humanitarni karakter\nFONklame već šestu godinu zaredom imaju humanitarni karakter, u kome se sav prihod od donacija i ulaznica uplaćuje u humanitarne svrhe. Sav prikupljen novac biće doniran akciji “Srce za decu”.\nViše informacija o samom festivalu i načinu prijavljivanja možete pronaći na sajtu.


U petak 9. marta 2018. godine će Muzeju savremene umetnosti Vojvodine u Novom Sadu s početkom u 13h biti otvorena izložba posvećena poznatom arhitektonskom dvojcu.\nNa izložbi će biti prikazana njihova dela u hronološkom sledu, od vremena pozne moderne iz prvih godina sedme decenije XX veka i južnih delova blokova 61 i 62 na Novom Beogradu (sa M. Miodragovićem), zatim nastupajućeg postmodernog vremena krajem sedme decenije i naselja Cerak Vinogradi (sa N. Borovnicom), kao i grupacije porodičnih kuća Cvećara (sa Ž. Gašparovićem), s početka devedesetih, do prvih decenija ovog veka i vremena neomoderne, u kome su realizovana dva bulevarska stambeno-poslovna objekta u Novom Sadu i Beogradu, zatim objekat Banke u Novom Sadu i vrtić Plava ptica u naselju Cerak Vinogradi u Beogradu.\nMilenija i Darko Marušić su svojim stručnim radom na poseban način obeležili arhitektonsku scenu u Srbiji.\n“Stvaralaštvo Darka i Milenije Marušić treba razumeti duboko kontekstualno u dužem periodu njihovog rada. To vreme je određeno vremenom različitih tranzicija, kako društvenih, tako i stručnih promena – od perioda Moderne, preko Postmoderne do tzv. Druge moderne (Transmoderne). Kroz njihovu arhitekturu te promene nisu suprostavljene, već su shvaćene kao prirodna revizija jedinstvenog pristupa u kome se očitava posebna pažnja ka stvaranju arhitekture koja je prvenstveno okrenuta korisniku arhitekture i njegovim potrebama. To se posebno ogleda u stambenoj arhitekturi i pažljivom oblikovanju životnog prostora – od najšireg urbanističkog koncepta stambenog naselja, do organizacije stana i rešenja fasadnih detalja. Njihovi projekti su po pravilu duboko kontekstualizovani u fizičkom, prirodnom i kulturnom okruženju. Objekte koje su stvarali tretirali su ne kao izdvojena dela, već kao elemente ambijentalizacije prostora koji su, kroz materijalizaciju i oblikovnu formu, povezani sa elementima prirodnog i izgrađenog konteksta. U kulturološkom pogledu oni istovremeno jasno prate senzibilitet vremena u kome nastaju. Za bračni i stvaralački par Marušić posebno treba istaći naglašenu posvećenost arhitekturi od najšireg pogleda u kontekstu njene društvene uloge, učešća na arhitektonskim konkursima, manifestacijama i izložbama, do rešavanja najmanjih detalja pri realizaciji objekata, kao i praćenju sopstvenog stvaralaštva u životu nakon izgradnje.” (arhitekta Milan Maksimović, docent na Arhitektonskom fakultetu u Beogradu)\nMesto: Galerija+ Muzeja savremene umetnosti Vojvodine, Novi Sad\nOtvaranje: 9. mart 2018. 13h\nTrajanje izložbe: 9-19. mart 2018.\nPartneri: Departman za arhitekturu i urbanizam u Novom Sadu, Društvo arhitekata Novog Sada\n#Cerak vinogradi #cvecara #DANS #Darko Marusic #izlozba #milenija marusic #Vladimir Mitrovic


Milan Tomić: To se zove tim - KK Crvena zvezda\nMilan Tomić: To se zove tim\nTrener Crvene zvezde mts govorio je nakon pobede u 2. kolu Evrolige nad Fenerbahčeom, a svoje debitantske evroligaške na klupi Crvene zvezde. Apostrofirao je u svom izlaganju snagu i značaj tima.\nKK Crvena zvezda mts ostvario je prvu pobedu u ovosezonskom izdanju Evrolige. Crveno-beli su savladali Fenerbahče pre svega zahvaljujući tome što su funkcionisali kao tim i igrali granitnu odbranu, a to je apostrofirao i trener crveno-belih Milan Tomić:\n’’Bila je ovo utakmica gde su moji igrači radili tačno ono što smo pričali u svlačionici. U odbrani pre svega, dali su sve od sebe i moraju da zadrže ovaj nivo u odbrani i u narednim utakmicama. Odbrana protiv igrača kakvi su De Kolo, Slukas, Vesterman, Mahmutoglu, Datome, Dikson… Moramo da nastavimo u ovom ritmu, ovo je samo jedna pobeda, ništa veliko nismo uradili. Ovo je Evroliga, a odigrali smo samo jednu utakmicu’’, rekao je Tomć, a potom dodao:\n’’Možda je bilo dva ili tri propusta, ali igrač nije kompjuter. Radili su tačno ono što je trebalo, a rezultat toga je 56 poena. Moraćemo bolje u napadu, trebaće nam i napad. Čestitam igračima na pobedi’’, istakao je strateg crveno-belih i zatim dodao:\n’’Ovo je ponovo novi tim, sa pet novih igrača. Mi moramo da gradimo našu igru, našu hemiju i da budemo spremni kada bude najteže i kada treba da napravimo korak u napred’’, istakao je Tomić.\nTrener crveno-belih nije krio zadovoljstvo zbog dobre odbrane..\n’’Tražim od igrača da odbrana mora da bude na određenom nivou i na 100 odsto u svakoj utakmici i to moramo da imamo u džepu. U napadu, košarka je takva da nekada i imate problema, kao što smo i imali večeras, ali odbrana će ti dati kontranapad i samopouzdanje. Stvarno sam zadovoljan, ali moramo što pre ovo da zaboravimo i spremimo se za Budućnost’’, rekao je Tomić koji je potom prokomentarisao podelu minutaže:\n’’Svi su dali svoj doprinos, napadački Beron i Dženkins nisu imali najbolji dan, ali su igrali dobru odbranu. Rotacija je bila sa 12 igrača, a to se zove tim. Igraš pet minuta ili 25, imaš vremena da daš dosta stvari i doprineseš pobedi. Koliko god igrali, moraju da znaju da je naš cilj da Crvena zvezda dobija utakmice’’, a na kraju Tomić nije zaboravio ni šestog igrača:\n’’Zahvalio bih se i navijačima na podršci i punoj dvorani’’, zaključio je Tomić.


PROMAŠENA INVESTICIJA: Imperija mu šalje signale ali on misli da ima moć | WebTribune\nHome SPEKTAR PROMAŠENA INVESTICIJA: Imperija mu šalje signale ali on misli da ima moć\nVlada Ramuša Haradinaja „visi“ o jednom poslaniku, a činjenica da je i zvanično izgubio podršku najvećih mentora Kosova — Amerike — sasvim sigurno mu ne ide u prilog. U tom svetlu, čini se da Haradinaju ostaje sve manje mogućnosti da se održi na vlasti, a tekst koji je o njemu objavio njujorški magazin „Tajm“, koji ga je svrstao u pet najtraženijih geopolitičkih begunaca u 2018, i u kome taksativno navodi njegovu ratnu prošlost, na Kosovu se tumači kao znak da Haradinaj treba da ode.\n„Njegov neodgovoran odnos prema pomenutim zadacima, nije samo njegov lični, već su to teme koje se tiču svih građana Kosova. To se, dakle, odnosi na kosovsku državu. Njegovo ponašanje i jeste razlog koji je nagnao međunarodnu javnost da se odnose tako prema njemu“, kaže Bećaj.\n„Njegova vlast zavisi od raspoloženja i interesa jednog poslanika, ako taj jedan krene na ’drugu stranu‘, vlada Ramuša Haradinaja će pasti. Ali ovde se radi o tome da je Ramuš Haradinaj promašena investicija jer je on van konteksta i okolnosti i ponaša se kao barjaktar, kao da je predsednik nekog plemena, a ne premijer države. Zbog svega što se dešava, ne isključujem mogućnost da protesti koji su organizovani zbog velike zagađenosti vazduha u Prištini prerastu u proteste za odlazak Haradinaja sa funkcije, jer činjenica je da je zagađenje vazduha identično zagađenoj politici u Prištini“, kaže Bećaj.\nU „Tajmu“ se Haradinaj opisuje kao komandant OVK koji je bio optužen da je rukovodio mučenjima i ubijanjima Srba, ali ga je, s obzirom na nedostatak dokaza, sud UN oslobodio i 2008. i 2012. Američki list podseća da sada, kada bi trebalo da optužnice budu objavljene, Haradinaj i ostali članovi kosovske političke elite traže načine da ometu istragu. SAD i EU, koje su predvodile NATO bombardovanje Srbije 1999, ljute su zato što Kosovo prkosi zapadnim normama i vrednostima, i podsećaju Kosovo da je realnost takva da, ako želi da sačuva mir, ne može sebi da dopusti takvo ponašanje.


NOVALIĆ IMA DOBRE VIJESTI: Stiže pomoć BiH iz Turske, Kine, Kuvajta, Katara... | Slobodna Bosna\nNOVALIĆ IMA DOBRE VIJESTI: Stiže pomoć BiH iz Turske, Kine, Kuvajta, Katara...\nNajavio je i skori rebalans proračuna koji je sačinjen u vrijeme kada je situacija bila normalna, jer će sadašnja kriza značajno izmijeniti situaciju s proračunima na svim razinama vlasti.\nMinistrica financija FBiH Jelka Milićević, koja rukovodi Federalnim štabom civilne zaštite, navela je da je trenutno na snazi 29 naredbi koje je izdao taj Štab..\n– Sve naredbe su donesene blagovremeno i pozivam građane da svoj sustav osobne zaštite podignu na najvišu razinu – poručila je Milićević.\nFederalni ministar zdravstva Vjekoslav Mandić istaknuo je da su dosad teritirane 342 osobe na corona virus od kojih je bilo pozitivno 36 u FBiH, te da je jutros bila pozitvna još jedna osoba u Goraždu.\n– Testova imamo dovoljno ali trebamo biti racionalni i testirati samo pacijente koje za to odrede epidemiolozi – kazao je Mandić.\nVlada Federacije Bosne i Hercegovine, Federalni štab civilne zaštite i Krizni štab Federalnog ministarstva zdravstva, od danas će se javnosti s najnovijim informacijama vezanim za situaciju o koronavirusu obraćati dva puta dnevno, i to u 12.00 sati i 17.15 sati putem izravnog prijenosa Federalne televizije.\nObraćat će se premijer Federacije Bosne i Hercegovine Fadil Novalić i predstavnici nadležnih institucija. Predstavnici medija moći će slati pitanja na mail info@fbihvlada.gov.ba. Radio i televizijske stanice koje su u mogućnosti dobit će čist signal Federalne televizije, dok one stanice koje to nisu u mogućnosti signal mogu preuzimati zemaljskim ili kablovskim putem. Federalna televizija će naknadno, u suradnji sa Uredom za odnose s javnošću Vlade Federacije BiH, osigurati dostupnost snimaka obraćanja. Na ovaj način nadležni u Federaciji BiH žele umanjiti širenje koronavirusa, do čega bi moglo doći organiziranjem brojnih konferencija za medije ili dovođenjem gostiju u televizijske i radiostanice, priopćeno je iz Vlade FBiH.


Marko Šuković sa skokom od 205 cm oborio dvoranski rekord RS i BiH VIDEO - Leutar.net\n30. januara 2021. LEUTAR Hercegovina, Sport, Vijesti 0\nDanas, 30.01.2021. u Beogradu održava se Prvenstvo Srbije za starije juniore u dvorani.\nMarko Šuković, član AK „Trebinje“, nastupio je van konkurencije u disciplini skok u vis. Iako mlađi junior, Marko je nadmašio sve skakače kako iz Srbije, tako i atletičare koji su se takmičili VK. 4\nSa preskočenih 205cm, po treći put zaredom oborio je lični rekord, ali i dvoranski rekord RS i BiH za mlađe juniore. Ovo je ujedno i seniorski rekord RS u dvorani.


MLAD MESEC U DEVICI 7. septembra 2021.: Predskazanje budućnosti – Progresivne i uzbudljive promene koje se dešavaju brzo | Sito&Rešeto\nNaslovna Život Astrologija MLAD MESEC U DEVICI 7. septembra 2021.: Predskazanje budućnosti – Progresivne i...\nMLAD MESEC U DEVICI 7. septembra 2021.: Predskazanje budućnosti – Progresivne i uzbudljive promene koje se dešavaju brzo\nMlad Mesec u Devici 7. septembra gotovo u trigonu sa Uranom donosi progresivne i uzbudljive promene koje se dešavaju brzo, bez izazivanja prevelikog haosa.\nPoboljšana intuicija i sposobnost predviđanja budućnosti znači da možete iskoristiti radikalne promene koje se dešavaju.\nI mlad Mesec i Merkur se poravnavaju sa fiksnim zvezdama povezanim sa proročanstvima.\nMesec i Merkur su planete koje se najviše povezuju sa intuicijom, sanjanjem i natprirodnim psihičkim sposobnostima.\nMerkur je bio poznat kao glasnik bogova. I na kraju, asteroid nazvan po boginji savetnici mudrosti i proročanstva u konjunkciji je sa mladim Mesecom.\nUticaj septembarskog mladog Meseca traje četiri nedelje do mladog Meseca u Vagi 7. oktobra. Najbolje vreme za započinjanje novih projekata je tokom faze rastućeg meseca, od 7. do punog Meseca 20. septembra.\nMlad Mesec u Devici 7. septembra 2021. čini harmoničan aspekt sa nepredvidivim Uranom, planetom poznatom po naglim, neočekivanim i revolucionarnim promenama.\nDakle, duhovno značenje mladog Meseca septembra 2021. je pozitivna promena, uzbuđenje, samosvest i pojačane psihičke sposobnosti.\nMlad Mesec u septembru 2021. takođe se pridružuje fiksnoj zvezdi i asteroidu koji se odnose na proročanske sposobnosti. Dakle, ovo je zaista odličan mlad Mesec za poverenje svojoj intuiciji da iskoristi brzo promenljive uslove.\nMladi Mesec u ponedeljak, 7. septembra 2021. godine, na 14°38′ Device je skoro potpuno u trigonu sa retrogradnim Uranom.\nMesec u trigonu sa Uranom je izuzetno moćan uticaj sa orbisom (odstupanjem od egzaktnog aspekta) od samo 0°01′.\nOvo donosi brze, ali pozitivne promene, slobodu i uzbuđenje. Osećaćete se kao da pokušavate nešto novo, izvan uobičajene rutine.\nOvo bi moglo da varira od novih avantura do novih izuma.\nDakle, ovo je odlična mesečeva faza da napustite svoju zonu udobnosti i proširite svoj društveni krug. Veća je verovatnoća da ćete sresti neortodoksne tipove ljudi iz različitih kulturnih ili etničkih grupa od vašeg.\nAli što je još važnije, s obzirom na neke druge faktore koji su kasnije pomenuti, ovaj skladan aspekt Urana poboljšava vašu intuiciju i donosi bljeskovite uvide. To može dovesti do otkrivanja sebe, povećane samosvesti i kreativnih proboja.\nTakođe, daje mogućnost predviđanja budućnosti i iskorišćavanje toga brzim prilagođavanjem promenljivim uslovima.\nPovećana svesnost u kombinaciji sa povećanjem samopouzdanja omogućava vam da izrazite jedinstveniju ili čudniju stranu svoje ličnosti.\nVaše oštre perceptivne veštine znače da možete bolje razumeti prirodne nauke ili okultno, poput astrologije.\nOvo je takođe dobar mlad Mesec za promociju humanitarnih i progresivnih ciljeva i zalaganje za autsajdera.\nSledeća faza Meseca: Pun Mesec u Ribama 20. septembra 2021.\nmlad mesec u devici 2021\nPrethodni članakKako da prevaziđemo depresiju posle letovanja\nSledeći članakBucket lista za septembar: Dajte smisao svakom novom danu!


Jeftini letovi za Indiju - Avio karte Indija - eSky.ba\nPretražite letove za Indiju\nProvjerite najbolje ponude letova za Indiju\n✔ Postoje li posebne ponude za letove za Indiju na eSky.ba?\n✔ Mogu li se pobrinuti za osiguranje prilikom rezervacije leta za Indiju?\n✔ Ako rezerviram let za Indiju, mogu li rezervirati ujedno i smještaj?\n✔ Koje avio-kompanije nude letove za Indiju?\nBudite sigurni, da na eSky.ba ponuda letova za Indiju uključuje ne samo niskotarifne avio-kompanije, već i one koje su specijalizirane za visoki standard.\nPopularne avio kompanije za Indiju\nPopularni gradovi Jeftini letovi za New Delhi Jeftini letovi za Mumbai Jeftini letovi za Bangalore Jeftini letovi za Vadodaru Jeftini letovi za Coimbatore Jeftini letovi za Puducherry\nPopularni aerodromi: Jeftini letovi do Delhi Indira Gandhi Jeftini letovi do Mumbai Chhatrapati Shivaji Jeftini letovi do Bengaluru Airport Jeftini letovi do Vadodara Airport Jeftini letovi do Coimbatore Intl Airport Jeftini letovi do Allahabad Airport


40. sjednica Vlade Unsko-sanskog kantona – Vlada USK\nVlada Unsko-sanskog kantona održala je danas 40. sjednicu. Od niza tema koje su razmatrane, premijer Kantona mr.sci. Izudin Saračević posebno izdvaja Inicijativu za izmjene Zakona o pripadnosti javnih prihoda u Federaciji BiH . Ovim je Unsko-sanski kanton zvanično podržao Inicijativu za izmjenu i dopunu Zakona o pripadnosti javnih prihoda koju je Federalnom parlamentu uputila Vlada Tuzlanskog kantona.\n– Zakon o pripadnosti javnih prihoda u Federaciji BiH je nepovoljan za većinu kantona u Federaciji BiH, ocjena je premijera Saračevića i Unsko-sanski kanton ovim zvanično traži da se ostvari ustavno upravo na jednakost svih kantona i građana Federacije BiH.\nNaime, od 2006. godine pojedinačno učešće kantona u raspodjeli prihoda računa prema četiri faktora: broju stanovnika, površini, broju učenika u osnovnom i broju učenika u srednjem obrazovanju. Dodatno je utvrđeno da formula za raspodjelu javnih prihoda za kantone u Federaciji BiH sadrži ponder koji odražava posebne rashodovne potrebe Kantona Sarajevo (2), Bosansko-podrinjski kanton (1,8), Posavski kanton (1,5) i za Kanton 10 (1,1). Ponderi za druge kantone nisu dodijeljeni pa u konačnici kod raspodjele obračun za, na primjer, Kanton Sarajevo iznosi 802 KM po stanovniku, dok za kantone bez posebnih pondera obračunava se dva i tri puta manji iznos po glavi stanovnika.\n– Ustanovili smo da je Unsko-sanskom kantonu na ovaj način uskraćeno oko 200 miliona KM, kazao je premijer USK.\nNa prijedlog Vida Šantića, ministra privrede članovi izvršne vlast utvrdili su Prijedlog odluke o utvrđivanju javnog interesa za geološka istraživanja mineralnih, termalnih i termomineralnih voda od interesa za Unsko-sanski kanton.\nAktivnosti će se provoditi u saradnji sa lokalnim zajednicama a cilj je inovirati rezultate istraživanja, koja za većinu lokaliteta, datiraju od prije dvije i po decenije, kako bi se sa relevantnim rezultatima moglo pristupiti planiranju projekata razvoja.\n78. sjednica Vlade Unsko – sanskog kantona\nby Administrator dec 10 2015\nby Administrator jun 03 2016\n14. sjednica Vlade Unsko-sanskog kantona\nby Administrator sep 09 2016